Petrović: Žene se suočavaju sa brojnim barijerama na putu ka ekonomskoj nezavisnosti – Bankar.me\n3 weeks ago CRNA GORA, POSAO I KARIJERA, SVE VIJESTI Leave a comment\nEkonomsko osnaživanje i osamostaljivanje žena je jedan od ključnih faktora napretka društva i pitanje koje svaka država treba ozbiljno i prioritetno da rješava, poručila je direktorica Crnogorskog ženskog lobija (CŽL) Aida Petrović, saopšteno je iz PR Centra.\nOna je na konferenciji za medije povodom predstavljanja rezultata projekta “Edukativno i ekonomsko osnaživanje žena za pokretanje sopstvenog biznisa” kazala da ekonomsko osnaživanje pomaže ženama da dođu do sigurnosti, pronađu posao ili radom u kući obezbijede sebi finansijska sredstva za život.\n“Ekonomsko osnaživanje žena se sprovodi kroz različite programe, radionice, obuke, koji obezbeđuju prije svega ženama iz tkz. rizičnih grupa da poboljšaju svoj položaj na tržištu rada ili pokrenu sopstveni mali biznis”, kazala je Petrović.\nOna je istakla da postoje brojne barijere sa kojima se žene u Crnoj Gori na putu ka ekonomskoj nezavisnosti suočavaju.\n“Žene koje su ekonomski nezavisne suočene su sa neravnopravnošću u procesima donošenja odluka na tržištu rada i to je svakodnevica i na tome treba još puno raditi. Rodna diskriminacija na tržištu rada ispoljava se i dalje u velikom stepenu kroz stereotipnu ulogu žene u porodici i društvu, kroz manju stopu zaposlenosti žena i velikom ekonomskom zavisnošću”, kazala je Petrović.\nOna je dodala da su u društvu prisutne razlike prilikom zapošljavanja kao i u visini zarade, ali i brojna kršenja radnih prava žena.\n“Ovo je nešto što se teško dokazuje i ostaje u sferi tkz.”neprijatnih” pa čak i tabuiziranih tema o kojima se nerado ili rijetko govori zbog straha od posljedica – gubitka posla, smanjenje plata ili neisplaćivanja zarada”, kazala je Petrović.\nOna je rekla i da se diskriminacija na osnovu pola ne prijavljuje, jer se uglavnom i ne prepoznaje kako od samih žena tako i od njihovih nadređenih.\n“Zato je neophodno raditi na dekonstruisanju rodnih uloga, kako ne bi bilo situacija u kojima će se na žene koje traže posao gledati kao na nekog ko će uzimati bolovanje zbog brige o djeci”, kazala je Petrović\nOna smatra i da posebno treba raditi na osnaživanju i ohrabrivanju žena sa sela da se uključe u tržište rada i dodatno edukuju i informišu o pokretanju svojih mikro, malih ili srednjih biznisa.\n“Žene jesu potencijal održivog ekonomskog razvoja svih naprednih ekonomija i time neizostavni faktor u poboljšanju ženskih ljudskih prava kao nedjeljive cjeline univerzalnih ljudskih prava”, zaključila je Petrović.\nPredstavnica Ministarstva za ljudska i manjinska prava Biljana Pejović saopštila je da je ekonomsko osnaživanje žena i djevojaka važan preduslov rodne ravnopravnosti, te da su aktivnosti koje su realizovane kroz ovaj projekat dale doprinos većem poštovanju ljudskih prava žena te podizanju svijesti opšte javnosti o važnosti rodne ravnopravnosti.\n“Jedan od ciljeva ovog projekta je da kroz promovisanje ideje unapređenja znanja iz oblasti preduzetništva odnosno razvijanja posebnih vještina osnaži žene, poveže ih sa poslodavcima i omogući im jedan vid podrške za aktivno traženje posla na tržištu rada”, kazala je Pejović.\nOna je dodala da je Vlada kroz finansiranje ovakvih projekata pokazala da prepoznaje važnost zajedničkog djelovanja vladinog i nevladinog sektora na realizaciji zacrtanih ciljeva iz strateških dokumenata kada je riječ o rodnoj ravnopravnosti.\n“Kroz ovaj projekat žene su prošle obuke i stekle određene vještine i već imamo i rezlutate, a to je da su mnoge od korisnica ovog projekta već dobile šansu za zaposlenje”, kazala je Pejović.\nSocijalna i stručna radnica u CŽL i asistentkinja na projektu, Vasilisa Danilović je kazala da ekonomsko osnaživanje žena stvara preduslov za život bez nasilja.\n“To je jedan od ključnih faktora prevencije i zaštite od nasilja nad ženama. Ekonomsko osnaživanje pomaže ženama da uspostave osjećaj sigurnosti, pronađu posao i obezbijede sebi finansijska sredstva za život kojima mogu da izađu iz začaranog kruga nasilja”, poručila je Danilović.\nOna je kazala i da je ekonomski nezavisna žena slobodna žena, žena koja ima izbora.\n“Kao takva ona uvijek može da ode, da radi, da izdržava sebe i svoju djecu. Žena koja je finansijski nezavisna može da odlučuje o svom životu i da ga kreira na način koji njoj odgovara,“ zaključila je Danilović.\nPOJMOVIŽene u biznisu Žene u poslu\nPrevious Lagard: Nema opuštanja u borbi za ekonomski oporavak\nSljedeći Ikea u Švedskoj otvara prvu ‘second-hand’ robnu kuću\nDodijeljene nagrade najboljim menadžerkama


Gotovo polovina žalbi za mesto u vrtićima rešena u korist roditelja - GEM info\n5. jula 2021. Redakcija 0 Comments\nOd ukupno 3.905 pristiglih žalbi roditelja na konkurs za mesto u beogradskim predškolskim ustanovama, gotovo polovina, 1.859 žalbi, rešeno je pozitivno u korist roditelja, izjavio je gradski sekretar za obrazovanje i dečju zaštitu Slavko Gak.\n– Time je okončan proces konkursa za vrtiće, a tokom leta roditelji i staratelji će potpisivati ugovore sa predškolskim ustanovama za novu radnu godinu u vrtićima, koja počinje u septembru – rekao je Gak.\nOn je istakao da će u septembru u beogradske vrtiće krenuti više od 15.000 novoupisanih mališana, što je duplo više u odnosu na 2017. kada je upisano oko 7.000 dece. On je dodao da je uoči ovogodišnjeg konkursa za mesto u vrtićima bilo oko 2.000 dece na čekanju, dok je 2017. godine lista čekanja iznosila oko 10.000 dece.\nShare the post "Gotovo polovina žalbi za mesto u vrtićima rešena u korist roditelja"\n← Nesreća na auto-putu Miloš Veliki kod Lajkovca\nMalu maturu u Lazarevcu polagalo 578 učenika →


JP „Toplana“: Šansa jedino u obnovljivim izvorima energije\n28/10/2021 Tanja Drapšin\tJP "Toplana", novi mandat direktora\nNa 15. sednici SO Bečej potvrđen je još jedan mandat direktoru JP „Toplana“ Dejanu Vukoviću. Tim povodom razgovarali smo sa njim o tome kako je ovo preduzeće poslovalo u prethodne 4 godine, kakvi su planovi za sledeći period ali i o novoj grejnoj sezoni, projektima za sanaciju mreže, razvojnim projektima za unapređenja daljinskog grejanja u našoj opštini i dr.\n„Protekli mandat koji je trajao od 2017. do 2021. godine protekao je u rešavanju nekoliko ključnih problema sa kojima se JP Toplana Bečej suočavala proteklih 13 godina. Pre svega najviše se radilo na tome da u tehničkom smislu sistem daljinskog grejanja funkcioniše besprekorno, što se i potvrdilo u prethodnom periodu. I pored dotrajale mreže i starog kotlovskog postrojenja, zastoji u radu daljinskog grejanja su bili minimalni. Pre svega zahvaljujući dobroj pripremi za grejne sezone i pravovremenim reakcijama tehničke službe u slučajevima havarija na mreži i zastojima u radu kotlovskog postrojenja. Sledeći izazov je bio održati likvidnost i funkcionalnost preduzeća opterećenog velikim dugovanjima prema JP Srbijagas. Dugovanja koja su ranijih godina iznosila skoro 200 miliona dinara sada su na nivou od 40 miliona dinara. I to oko 13 miliona za tekuće obaveze i 27 miliona za dugovanje iz predhodnog perioda koje je nastalo pre 10 i više godina. Pored rukovodstva toplane veliku zaslugu za smanjenje duga ima i lokalna samouprava na čelu sa predsednikom Draganom Tošićem. Pored gore navedenog veoma bitan faktor za budućnost rada daljinskog sistema grejanja je i očuvanje konzuma u veoma nepovoljnom ambijentu gde se broj korisnika koji se isključio sa mreže broji u nekoliko desetina u protekle četiri godine. I pored velike konkurencije u vidu gasa i električne energije JP Toplana je uspela da sačuva gro konzuma koji čini odličnu osnovu za dalje razvijanje sistema.\nU naredne četiri godine radićemo na tome da toplana i dalje svoju osnovnu funkciju, a to je grejanje korisnika, obavlja besprekorno i sa što manje zastoja u radu. Takođe u planu je i prelazak na obnovljive izvore energije, koji će omogućiti nižu cenu grejanja našim korisnicima, energetsku nezavisnost od uvoznih energenata, kao i grejanje koje će biti ekološki prihvatljivo bez zagađenja prirodne sredine.“ – rekao nam je direktor Vuković o poslovanju predzeća.\nŠta je trenutno prioritet kada je kvalitet distribucije toplotne energije korisnicima u pitanju?\n„Prioritetni projekti u narednom periodu najviše se odnose na rekonstrukciju distributivne mreže, projekti vezani za kvalitetniju pripremu vode koja se nalazi u sistemu, kao i drugi projekti koji će smanjiti gubitke na samoj mreži a samim tim povećati efikasnost celog sistema.“\nJP „Toplana“ je ovih dana počela grejnu sezonu, kakavo je sadašnje stanje mreže i da li će zbog cene gasa na tržištu biti poskupljenja?\n„Daljinski sistem grejanja je potpuno spreman za novu grejnu sezonu, otklonjene su najveće havarije tako da je gubitak vode značajno smanjen i omogućava nesmetano funkcionisanje sistema. Remonti na kotlovskom postrojenju su takođe završeni na vreme. Cena toplotne energije se sigurno neće menjati do 31.12. ove godine, a da li će doći do poskupljenja najviše zavisi od cene gasa od januara meseca. Naša predviđanja su da promene cene neće biti do kraja grejne sezone.“\nKoji su su planovi za neko eventualno uvođenje nekog jeftinijeg i efikasnijeg energanta u sistem daljinskog grejanja s obzirom na cene gasa?\n„Korišćenje geotermalne vode sa izvora Bč/h3 je velika šansa za Bečej da dobije jeftinu i čistu energiju. Na bušotini je izgrađeno postrojenje za degazaciju vode, tj izdvajanje gasa koji u najvećoj meri čini metan i to 93%. Na taj način dobija se voda koja je pre svega bezbedna za korišćenje i sa druge strane dobija se gas koji dalje može da se koristiti za proizvodnju električne energije na gasnim motorima ili za proizvodnju toplotne energije na kotlovima za gas. Toplana svoju budućnost vidi u prelasku sa gasa, sada jedini energent koji se koristi, na geotermalnu energiju. U naredne četiri godine svim silama ćemo se truditi da se ovaj projekat realizuje i da se potencijal bušotine maksimalno iskoristi.“\n← 15. sednica SO Bečej: Prodaja javne svojine i novi/stari direktori\nGrađani biraju svoje prioritete →


Sistemi protiv provale i prepada, uz protivpožarne sisteme, su najduže prisutni na svetskom tržištu, što znači da postoje utvrđeni standardi i norme koje moraju biti zadovoljene.\nKompanije Satel i Honeywell se nalaze u samom vrhu svetskih proizvođača protivprovalnih sistema i njihovi proizvodi, osim što zadovoljavaju sve postojeće standarde i norme, postavljaju nove granice kvaliteta i uvode nove tehnologije.\nNaša ponuda obuhvata uređaje i sisteme za zaštitu svih vrsta privatnih i javnih objekata i poseda svih veličina.\nVršimo procenu ugroženosti objekta i projektovanje protivprovalnih sistema svih veličina kao i integraciju drugih sistema tehničke zaštite sa protivprovalnim sistemom. Projekte izrađujemo u skladu sa svim domaćim i evropskim standardima.\nSvima nama je cilj da osiguramo teško stečenu imovinu i povećamo ličnu sigurnost i zbog toga Vam preporučujemo naše protivprovalne sisteme.\nU ponudi imamo alarmne centrale, sirene, strob svetla, senzore, detektore pokreta i loma stakla, mikrotalasne detektore panik tastere, ic barijere, bežične sisteme i još mnogo toga renomiranog svetskog proizvođača Satel (Versa, Abax, Micra i Integra) ili Honeywell (Galaxy, Abax)


Vi ste ovde: Home Proizvodi Amortizacija naknada\nAmortizacija naknada - Uvod\nU skladu sa Međunarodnim Računovodstvenim Standardima, naknade naplaćene u procesu odobravanja kredita moraju biti razgraničene na period otplate kredita. Ukratko, sistem za amortizaciju naknada obrađuje podatke dobijene od Core sistema banke i generiše naloge za kniženje u Glavnu Knjigu. Detaljni anuitetni planovi svake naknade pohranjeni su u ovom sistemu. Proces je opisan donjom slikom:\nGradivni blokovi sistema za Amortizaciju naknada prikazani su na slici ispod:\nImport Manager predstavlja interfejs ka Core sistemu banke. Ovaj modul odgovoran je za validaciju podataka i provere konzistentnosti.\nKernel: Centralna tačka i glavni modul sistema. Na osnovu podaka primljenih od Core sistema, ovde će se generisati anuitetni plan za svaku od naplaćenih naknada. U slučaju izmene parametara kredita, anuitetni plan će biti izmenjen u skladu sa promenama (produženje roka otplate, izmena iznosa i sl.).\nExport Manager generiše naloge za Glavnu Knjigu na dan dospeća anuiteta. Nalozi prenosa moraju biti autorizovani od strane korisnika.\nKorisnički interfejs je sveden na minimum s obzirom da je čitav proces vremenski zahtevan i definisan sistemskim parametrima. Akcija korisnika se očekuje samo za parametrizaciju sistema, u slučaju neke greške, kao i za autorizaciju naloga za Glavnu Knjigu.\nReporting je baziran na Microsoft Reporting Services i Microsoft Analysis Services platformama, pružajući fleksibilnost prilikom kreiranja izveštaja i nezavisnost od softverskih paketa, pa se izveštaji mogu dodavati nezavisno od ostatka sistema.


Vesti online / Vesti / Svet / Moskva: Nije bitno ko će pobediti u Češkoj - proces je nezaustavljiv\nMoskva: Nije bitno ko će pobediti u Češkoj - proces je nezaustavljiv\n"Nema značaja ko će pobediti, pošto se promene ne mogu zaustaviti", izjavio je prvi zamenik komiteta Saveta Federacije za odbranu i bezbednost Franc Klincevič, komentarišući rezultate prvog kruga predsedničkih izbora u Češkoj.\nZastava Češke Republike\n"Ne želim da nagađam kako će se završiti predsednički izbori u Češkoj - tek je prvi krug. U svakom slučaju, prerano je govoriti o nekoj ozbiljnoj korekciji odnosa između EU i Rusije", napisao je Klincevič na svojoj stranici na Fejsbuku.\nOn je naveo da to "u određenom stepenu podseća na prirodna tektonska kretanja - ništa se ne menja, ali se proces nastavlja".\n"Na kraju krajeva, nema značaja ko će pobediti na predsedničkim izborima u Češkoj. Proces se ne može zaustaviti", zaključio je Klincevič.\nU Češkoj je u petak i subotu održan prvi krug izbora za predsednika. Pobedu je odneo Miloš Zeman sa 38,58 odsto glasova, drugo mesto je zauzeo bivši predsednik Akademije nauka Jirži Drahoš sa 26,56 odsto glasova.\nZeman i Drahoš su ušli u drugi krug koji će se održati 26. i 27. januara.\nKina žestoko odgovorila Trampu: Dvaput...\nSVET Češka bira predsednika: Zeman ili Drahoš, Rusija ili EU?\nSVET Zeman pobedio i ostao predsednik: Da li sledi zaokret ka Rusiji i Kini?\nSVET "Pobeda proruskog kandidata udar na evropsku Češku"\nSVET Zeman: Organizovati referendum u Češkoj o izlasku iz EU i NATO\nPutin: Da li su na američkom grbu ostale samo...\nPilot je morao hitno da sleti i to je učinio na...\nA sad "istraga": Koliko barela nafte vredi glava...\nRazgovor između Putina i Boltona bi trebao da...\nBramerc: Žrtve na Kosovu traže pravdu, ali...\nKrajinoviću set protiv Federera, a moglo je i...\nVox populi: Ispred Old Traforda kutija za...\nPutin: Da li su na američkom grbu...


IZRADA PROGRAM ISHRANE 2 MESECA – Sky Wellness\nIZRADA PROGRAM ISHRANE 2 MESECA\nBroj artikla: 30063 Kategorija: Fitnes usluge\nDuo personalni trening kao dodatno naplativu uslugu, pored članarine, mogu uplatiti i koristiti svi članovi koji imaju aktivnu članarinu, osim članova koji su se opredelili za Multi group članarinu. Uz aktivnu članarinu ova vrsta usluge nema vremensko ograničenje u pogledu iskorišćenja.\nPAKET 12 PERSONALNIH TRENINGA\nPAKET 12 PERSONALNIH TRENINGA podrazumeva vežbanje “1 na 1”. Podrazumeva vežbanje jedne osobe sa personalnim trenerom, 12 puta u toku meseca na treningu koji traje 60 minuta. Takav vid treninga daje najbolje efekte u najkraćem roku. Naš stručni tim instruktora je tu da Vam pomogne i da Vas vodi do vašeg cilja!\nPaket personalnih treninga kao dodatno naplativu uslugu, pored članarine, mogu uplatiti i koristiti svi članovi koji imaju aktivnu članarinu, osim članova koji su se opredelili za Multi group članarinu. Paket personalnih treninga traje traje mesec od dana uplate i aktivacije paketa i ne može se produžiti (bez obzira na broj odrađenih termina). Pod aktivacijom paketa podrazumeva se prvi rezervisani trening. Ova usluga podrazumeva rezervisane/fiksirane termine u cilju obezbeđivanja dinamike odrađivanja treninga u željenom terminu.\nPERSONALNI TRENING podrazumeva vežbanje “1 na 1” i ova usluga je pravi izbor za Vas zbog personalizovanog i planskog pristupa fitnesu! Podrazumeva vežbanje jedne osobe sa personalnim trenerom u trajanju od 60 minuta. Takav vid treninga daje najbolje efekte u najkraćem rokuu. Naš stručni tim instruktora je tu da Vam pomogne i da Vas vodi do vašeg cilja!\nPersonalne treninge kao dodatno naplativu uslugu, pored članarine, mogu uplatiti i koristiti svi članovi koji imaju aktivnu članarinu, osim članova koji su se opredelili za Multi group članarinu. Uz aktivnu članarinu ova vrsta usluge nema vremensko ograničenje u pogledu iskorišćenja.


► Tusk: EU prati razvoj situacije u Ormuskom moreuzu\n"Nekada je bolje ne intervenisati. Najveći problemi u našoj istoriji uvek su bili izazvani previše aktivnom, a ne previše pasivnom politikom", rekao je on nakon samita lidera EU i dodao da pažljivo prate i zabrinuti su zbog razvoja situacije u Ormuskom moreuzu.\nTusk je rekao da nije bilo razloga da se pripremi posebna izjava EU na ovu temu.\nEU je pozvala obe strane na uzdržanost i bori se da podrži iranski sporazum o nuklearnoj energiji, koji je u opasnosti da propadne zbog sankcija SAD.\nNovi samit EU 30. juna o nasledniku Junkera\nNovi samit lidera Evropske unije (EU) zakazan je 30. juna posle neuspeha lidera da se dogovore o novom kandidatu na funkciji predsednika Evropske komisije, koji će naslediti Žan-Kloda Junkera.\n"Nijedan kandidat nije dobio većinu", izjavio je prethodni noći predsednik Evropskog saveta Donald Tusk posle nekoliko sati razgovora lidera EU o tom ptanju.\n"Ponovo ćemo se sastati 30. juna", rekao je Tusk novinarima.\nLideri EU sinoć su usvojili Strategijski program 2019-2024 za ekonomsko i političko jačanje Unije i zaštitu građana i sloboda, a dvodnevni samit danas se završava razgovorima o budžetu u zoni evra.\nLideri Ukrajine, Rusije, Nemačke i Francuske okupili su se danas na dugo očekivanom samitu u Parizu u pokušaju da nađu način za okončanje petogodišnjeg rata na istoku Ukrajine u kojem je...\nNekoliko hiljada ljudi protestovalo je danas u Kijevu zahtevajući od ukrajinskog predsednika Volodimira Zelenskog da brani interese svoje zemlje na sutrašnjem samitu sa Rusijom, Nemačkom i...


U hramu na Đurđevgradu počelo obilježavanje krsne slave opštine, istovremeno hranm obilježio svoju slavu\nnedelja, 09 avgust 2015 13:47\nU crkvi Svete Petke Trnove na Đurđevgradu danas je služena Sveta liturgija čime je počelo obilježavanje krsne slave opštine Zvornik, svete Petke Trnove.\n- Koristim priliku da svim našim sugrađanima čestitam slavu opštine sa željom da je svi zajedno proslavljamo još dugo u miru, dobru i svakom blagostanju, a očekujemo da će ih i u popodnevnim satima biti veliki broj na večerašnjoj litiji kroz grad – istakao je Stevanović.\n- Iako je finansijsko „zatišje“, čak da kažem da je ozbiljna kriza ovdje i u okruženju, mi smo i dalje u našem investicionom ciklusu, sve postižemo, projekti koji se rade završavaju se, a biće i novih. Od Fonda solidarnosti Republike Srpske dobili smo 1.400.000 KM za sanaciju vodotoka Sapne i Hoče i za izradu projektne dokumentacije za sanaciju priobalja Drine na potezu od mosta u Karakaju do Tabanaca čime konkurišemo za sredstva IPA Fonda u visini od 8.500.000 evra. Očekujem da ćemo to do kraja godine dobiti i da ćemo sljedeću kalendarsku godinu početi sa izgradnjom obaloutvrda na ovom potezu – rekao je Stevanović.\n- I ove godine sve je proteklo u najboljem redu i svima i ovom prilikom sve čestitke i onima koji su pomogli organizaciju i onima koji su se organizovali, a najviše hvala našoj publici koja je je svake večeri bila na gradskoj plaži u velikom broju – poručio je Stevanović.


Nedjelja, 01. maj/svibanj 2016, 17:35 CET\nWikiLeaks je danas počeo da objavljuje više od pet miliona poruka elektronske pošte kompanije za bezbjednosne analize Stratfor, koja se dovodi u vezu sa američkom Centralnom obavještajnom agencijom (CIA).\nMejlovi do kojih su došli hakeri mogli bi da skinu maske osjetljivih izvora i rasvijetle obavještajne krugove koje koristi "Stratfor".\nKompanija je saopštila da objavljivanje ukradenih poruka predstavlja pokušaj zastrašivanja i ućutkivanja ove firme, ali da ona neće podleći pritisku.\nNeki objavljeni e-mailovi "možda su lažirani ili izmijenjeni, a neki mogu biti autentični", navodi se u saopštenju.\nStratfor je naglasio da neće objašnjavati sadržaje ovih poruka, niti potvrđivati njihovu vjerodostojnost.\n"Naša imovina je ukradena i mi nećemo biti žrtve dva puta tako što ćemo pristati da odgovaramo na pitanja", dodaje se u tekstu.\nWikiLeaks nije saopštio na koji način je došao do spoljne i unutrašnje korespondencije kompanije sa sjedištem u Austinu, u američkoj državi Teksas.\nHakeri koji se dovode u vezu sa tajnovitom organizacijom Anonymous saopštili su početkom godine da su ukrali elektronsku poštu oko 100 službenika Stratfora.\nGrupa je tada rekla da planira objavljivanje podataka kako bi javnost saznala "istinu" o Stratforovim operacijama.


ARTinfo - Izgradnja reciklažnog dvorišta za Travnik, Novi Travnik, Vitez i Busovaču\nIzgradnja reciklažnog dvorišta za Travnik, Novi Travnik, Vitez i Busovaču\nSrednjobosanska županija\tzbrinjavanje otpada\nJučer je na zahtjev načelnika općina Travnik, Novi Travnik, Vitez i Busovača, održan sastanak sa ministrom gospodarstva KSB na temu projekta Upravljanje otpadom i izgradnja reciklažnog dvorišta, koji bi se rješavao po modelu javno-privatnog partnerstva.\nNavedeni projekt realizirao bi se po Zakonu o javno-privatnom partnerstvu KSB donesenog 2018. godine, po kojem je Ministarstvo gospodarstva prepoznato kao svojevrsna podrška u koordinaciji i realizaciji istog.\nProjekat je ocjenjen kao prioritetan za lokalne zajednice i naglašena je velika važnost da se učine prvi koraci u realizaciji istog. S tim u vezi utvrđen je slijed koraka i aktivnosti, a sve u okviru odredbi pomenutog Zakona. Dogovorena je intenzivna suradnja i zajedničko djelovanje, te sinergija svih učesnika sastanka za što efikasniju realizaciju navedenog projekta, stoji u priopćenju.


11.07.2009., 00:52 #1\nOpštinski odbori LDP sve se glasnije bune zbog toga što im centrala ne uplaćuje sredstva, dok Čedomir Jovanović nemilice troši velike svote\nBEOGRAD - Unutar Liberalno-demokratske partije Čedomira Jovanovića sve je žešći raskol između centrale stranke i opštinskih odbora, saznaje Kurir! Prema našim saznanjima, čelnici pojedinih odbora nezadovoljni su time što im centrala ne omogućava potrebna sredstva za održavanje, a s druge strane, lider stranke troši enormno velike sume novca!\n- Novac, koji je preko potreban za struju i telefone, ne stiže godinama! A, to je samo jedan primer koji govori o raskalašnom ponašanju Čedomira Jovanovića, koji samo troši, a nikome ne daje novac - tvrdi naš dobro obavešten izvor, koji je insistirao na anonimnosti.\nJedan od osnivača LDP Goran Petrović i nekadašnji funkcioner te stranke u izjavi za Kurir ističe da ono što je njemu bilo jasno sada polako isplivava u javnost.\n- LDP je privatno preduzeće koje ima samo jedan cilj, a to je donošenje profita svom vlasniku. U ovom slučaju, vlasnik je Čeda Jovanović! I, naravno da to polako počinju da shvataju i članovi, i simpatizeri, i glasači LDP. Recimo, kad se partija osnivala, Jovanović je načelno govorio da je će unutar te stranke biti omogućeno osnivanje frakcija. To se, međutim, nije ostvarilo i nijedna frakcija nije osnovana, iako je na samom početku bilo različitih stavova u vezi sa Čedom Jovanovićem - tvrdi Petrović, i dodaje:\n- Jovanović je glavni u stranci. On može da isključi jednog ili hiljadu članova, može da smeni ili postavi predsednike odbora. Kad se tome doda pitanje finansija, na koje on nema odgovor, svima je jasno ono što je meni bilo pre četiri godine - kaže Petrović. Upitan da li postoji mogućnost da se Jovanović smeni „iznutra“, naš sagovornik ističe da to „nije moguće“.\n- Mogu da rade šta žele, ali njega je nemoguće smeniti! Takav je Statut stranke, i ne postoji ni teorijska, ali ni praktična mogućnost da se Jovanović smeni sa čelne pozicije LDP - zaključuje Petrović.\nIstovremeno, autori i saradnici radio-emisije „Peščanik“, koja se emituje na B92, sve više kritikuju LDP i Jovanovića. Ekonomista Miroslav Prokopijević, nekadašnji član Političkog saveta LDP, u ovoj radio-emisiji nedavno je istakao da „LDP propada naočigled svih nas“, a njen šef „nema odgovore na ključna finansijska pitanja i otkud enormna potrošnja“, što je za birača LDP kao „moralno osetljivijeg, veliki udarac“.\nRanđić: Ne znam ništa o sukobu\nFunkcioner LDP Dejan Ranđić, upitan da prokomentariše informaciju da se pojedini odbori LDP bune zbog nedostatka novca iz centrale, dok Jovanović živi na visokoj nozi, tvrdi da nema saznanja o tome.\n- Ja nemam saznanja o tome - tvrdi Ranđić. Na pitanje da li postoji sukob između ljudi koji učestvuju u emisiji „Peščanik“ i „čedista“, odgovora da ne zna ništa o tome.\n- Ne znam ni za kakav sukob, tako da ne bih da komentarišem takvu vrstu spekulacija - kaže Ranđić.\n11.07.2009., 02:04 #2\nОва странка не заслузује тему посвећену њој сувише је безначајна.\n11.07.2009., 10:36 #3\n...isto k'o i ona grobar-bajčetinska.


Dačić za Sputnjik: Primio bih vakcinu koja ispunjava dva uslova /video/ - Sputnjik Srbija\n21:22 22.11.2020 (osveženo 21:52 22.11.2020) Preuzmite kraći link\nTo je za Sputnjik izjavio predsednik Skupštine Srbije i lider SPS-a Ivica Dačić povodom geopolitičke trke da se što pre proizvede i proda vakcina, kao i položaja Srbije u toj trci.\nDačić naglašava da nije stručan da daje ocenu i dodaje da jedino što iz te oblasti zna jeste da je opšteprihvaćen stav da vakcina protiv kovida 19 mora da bude efikasna i bezbedna.\n„Dakle, efikasna u smislu da deluje, a bezbedna u smislu da spreči sve štetne posledice. To znači da moraju da budu obavljena ispitivanja i da postoje sertifikati, odnosno dozvole odgovarajućih nadležnih institucija. Na primer, kada je bila prošla pandemija svinjskog gripa sećam se da je bila situacija da vakcina koja je kružila u Evropi nije dobila dozvolu u Americi“, rekao nam je predsednik Skupštine Srbije.\nNebitno iz kojeg dela sveta vakcina dolazi ako je proverena\nNa pitanje za koju bi se on svetsku vakcinu odlučio, Dačić odgovara da bi primio onu koja bi bila prva po redu, ukoliko bi sve bile proverene.\n„Ako sve imaju dozvolu i sertifikate apsolutno je nebitno odakle dolaze. Vakcine moraju da budu proverene, a sertifikat treba da izda naše akreditaciono telo, a to isto mora da učini i evropsko telo. Ukoliko evropsko telo ne da sertifikat, kao što nije izdalo za kinesku vakcinu tokom svinjskog gripa, onda i mi praktično dolazimo u tešku poziciju, jer ne bismo mogli da je primenimo. Nadam se da ovoga puta nećemo imati takvih problema. Hitno je da se pronađe vakcina, ali isto tako je hitno da se svima objasni da je ta vakcina efikasna i bezbedna da ne bi bilo raznih teorija zavera koje samo mogu da nanesu štetu“, naglasio je Dačić.\nDačić ne isključuje mogućnost da se neka od vakcina proizvodi i u Srbiji.\n„Mislim da je ova pandemija otvorila mnoga pitanja za razmišljanje, na primer, zašto se nešto ne proizvodi ne samo u našoj zemlji, nego i u Evropi. U celoj Evropi niko nije proizvodio zaštitne maske i kada se desilo ovo što se desilo niko nije mogao da kupi ni zaštitne maske, ni rukavice, jer su se proizvodile na Istoku. Nekada su u bivšoj Jugoslaviji postojale rezerve, ali danas toga nema. Svi danas treba da vodimo računa da nikad više ne dođemo u situaciju da ne možemo da ih kupimo. Ne treba da pričamo o respiratorima kada nismo mogli da kupimo rukavice i maske, što verovatno spada u najprostije proizvode“, rekao je Dačić.\nvirus korona, vakcina, Ivica Dačić


Vojvodina ne želi GMO! | Autonomija\nVojvodina ne želi GMO!\nApsolutno je neophodno da Srbija bude u STO, ali isto tako možemo iskoristiti iskustva zemalja koje su već tamo i sprečiti ulazak GMO na tržište Vojvodine\nVojvođanski sekretar za poljoprivredu Goran Ješić izjavio je danas da će Vojvodina, kada Srbija pristupi Svetskoj trgovinskoj organizaciji (STO), biti proglašena za netolerantan region za genetski modifikovane proizvode (GMO).\n„U momentu kada Srbija pristupi STO, jer će tada morati da izbriše sva tri člana koja ograničavaju bilo kakav vid trgovine, predložio sam da, u skladu sa evropskim direktivama i procedurama, proglasimo Vojvodinu za netolerantan region za GMO“, rekao je Ješić agenciji Beta.\nPrecizirao je da će se Vojvodina u prvom ili drugom kvartalu naredne godine proglasiti za netolerantan region i uvesti takve principe kontrole da se ne mogu uspostaviti GMO, naročito u domenu kukuruza, jer bi to donelo štete merene desetinama milijardi dinara.\n„Za GMO ovde niko nema interes, ni veliki proizvođači poput Kostića i Miškovića, ni mali, jer prosto ne možete izvesti merkantilni kukuruz pošto se na granici kotroliše i ako se ispostavi da sadrži GMO ne može niko da ostvari profit od izvoza“, kazao je Ješić.\nPrema njegovim rečima, u prilog najavljene odluke Vlade Vojvodine idu iskustva zemalja iz okruženja, koje prilikom pristupanja STO ništa nije sprečilo da proceduru oko uvođenja GMO dovedu na takav nivo da je nemoguće gajiti takve organizme.\nKao najočitiji primer naveo je Austriju, koja je u potpunosti zabranjena zona za promet GMO, a promet je zabranjen i u nekoliko županija u Hrvatskoj, Sloveniji i Mađarskoj, dok je problem sa GMO nešto izraženiji u Rumuniji.\n„Apsolutno je neophodno da Srbija bude u STO, ali isto tako možemo iskoristiti iskustva zemalja koje su već tamo i sprečiti ulazak GMO na srpsko tržište, u ovom slučaju na tržište Vojvodine“, rekao je Ješić.\nGovoreći o Predlogu zakona o podsticajima u poljoprivrednoj proizvodnji i ruralnom razvoju, Ješić je rekao da je stav Pokrajinskog sekretarijata za poljoprivredu da je to zakonsko rešenje loše napisano i da bi ga trebalo povući iz procedure i doraditi.\n„To je jako važan zakon koji finansijski treba da predvidi kako će izgledati agrarni budžet u narednih pet godina u Srbiji i da stvori uslove za predvidivost i izvesnost proizvodnje. Nažalost, procedura javne rasprave i tekst zakona to ne obećavaju“, rekao je Ješić.\nDodao je da je njegov sekretarijat pozvao sva velika udruženja poljoprivrednika i anketirao mnoge proizvođače u Vojvodini i došao do određenih zaključaka na koje je ukazano Ministarstvu poljoprivrede Srbije prilikom završetka javne rasprave o zakonu.\n„Zatražili smo da se zakon povuče iz procedure i da se doradi, pre svega u korist samog ministra i poljoprivrednih proizvođača i da se u njemu jasno definiše šta je to agrarni budžet, koliko će biti para, koliko sredstava za kapitalne investicije i da se zna kako će\nsredstva biti deljenja, da li po kilogramu ili po hektaru“, rekao je Ješić.\nOcenio je da predlog ovog zakona legalizuje postojeće stanje nepredvidljivosti u poljoprivredi, jer se u zakonu ne zna koliki će biti agrarni budžet, pa će svake godine odlukom ministra biti kreirana agrarna politika zemlje.\n„Suština zakona je bila da ljudi znaju šta će se finansirati od strane države i kakvi će podsticaji biti u narednih pet godina. Nažalost, ostaje veliko pitanje koliki će budžet biti i faktički će sve to, umesto Vlade Srbije i njenih uredbi, raditi ministar, što je brže i operativnije, ali se time nije postigao glavni cilj, a to su predvidivost i izvesnost“, rekao je Ješić.


Okrugli sto o približavanju rada Tužilaštva BiH i Suda BiH lokalnim zajednicama, održan i u Maglaju\nPredstavnici Tužilaštva BiH, Suda BiH i Odsjeka krivične odbrane (OKO) pri Ministarstvu pravde BiH, na Okruglom stolu su predstavnicima lokalne zajednice u Maglaju prezentovali strukturu ovih institucija, dosadašnji rad na predmetima, kao i poteškoće sa kojima se susreću ove institucije u radu na predmetima ratnih zločina.\nPredstavnik Tužilaštva BiH je sudionicima Okruglog stola prezentovao strukturu Posebnog odjela za ratne zločine, te dosadašnji rad na predmetima ratnih zločina počinjenih na području BiH, kao i predmetima koji se odnose na područje Maglaja i okoline.\nU prezentacijama je pokazana dinamika rada na predmetima ratnih zločina, kroz različite faze predmeta, od samog početka i donošenja naredbe o pokretanju istrage, podizanja optužnice, suđenja, pa sve do konačne pravosnažne presude.\nNavedenim prezentacijama prikazana je složenost rada na ovim predmetima, te je istaknuto da se radi o predmetima koji se odnose na događaje koji su se desili prije 16 ili više godina u kojima se često u istrazi mora saslušati više desetina svjedoka i prikupiti na stotine dokaza.\nNakon podizanja optužnice, veliki broj svjedoka i dokaza mora se prezentovati u sudnici, što su razlozi zbog kojih se neki od predmeta moraju procesuirati duži vremenski period.\nPredstavnici lokalne zajednice, među kojima su bili predstavnici udruženja žrtava ratnih zločina, predstavnici organa opštinske uprave i administracije, predstavnici MUP-a, pravosuđa, te predstavnici medija kao i zainteresovani građani, imali su priliku da predstavnicima institucija postave pitanja koja se odnose na rad ovih institucija.\nNa Okruglom stolu sudjelovali su i predstavnici Odsjeka za krivičnu odbranu (OKO).\nOkrugli sto u Maglaju održan je u organizaciji Helsinškog komiteta za ljudska prava Republike Sprske, kao jedan u nizu okruglih stolova posvećenih približavanju rada pravosuđa lokalnim zajednicama, koji se realizuju u svim krajevima BiH.\nZbog važnosti procesa približavanja pravosudnih institucija lokalnim zajednicama u Bosni i Hercegovini, predstavnici Tužilaštva BiH sudjeluju na ovakvim skupovima i ta saradnja će se nastaviti u budućnosti.


kreativnaevropa.me - O potprogramu\nO potprogramu Kultura Kreativne Evrope\nPotprogram Kultura ima budžet od 454.8 miliona eura, kojim će se u periodu 2014-2020. pomagati institucijama i organizacijama kulture da djeluju na međunarodnom nivou i promovišu prekograničnu cirkulaciju kulturnih djela i mobilnost kulturnih aktera. Program nudi četiri šeme finansiranja:\nProjekti književnog prevodilaštva\nKulturni i kreativni sektori odražavaju izuzetno bogatu i raznovrsnu kulturnu baštinu u Evropi, i doprinose razvoju našeg društva. Ovi sektori imaju jako važnu ulogu u evropskoj ekonomiji i pomažu ekonomskom rastu i stvaranju novih radnih mjesta. Kreativna Evropa osmišljena je tako da štiti i promoviše kulturnu i jezičku raznolikost u Evropi, jačanje konkurentnosti ovih sektora i otvaranje novih tržišta, i razvoj novih i animiranje postojećih publika.\n- Podrška međunarodnih aktivnosti evropskih kulturnih i kreativnih sektora;\n- Pospješivanje transnacionalne cirkulacije kreativnih djela i pomoć kulturnim operaterima da dođu do novih publika u Evropi i šire;\n- Jačanje finansijskog kapaciteta kulturnih i kreativnih sektora, a posebno malih i srednjih preduzeća i organizacija;\n- Promocija transnacionalne saradnje u oblasti razvoja kulturnih politika, u cilju pospješivanja inovacija, razvoja publike i novih poslovnih modela za institucije i organizacije kulturnih i kreativnih sektora.\nPrioriteti Potprograma Kultura su:\n- Jačanje kapaciteta sektora, kroz podršku aktivnosti koje kulturnim akterima pružaju potrebno znanje i vještine, posebno u odnosu na digitalne tehnologije, ispitivanje novih pristupa u razvoju publike i testiranje novih poslovnih modela;\n- Podrška aktivnosti koje kulturnim akterima omogućavaju da internacionalizuju karijere;\n- Bolje umrežavanje evropskih institucija i organizacija kulture;\n- Promovisanje transnacionalne cirkulacije djela (međunarodne turneje, manifestacije, putujuće izložbe, promocija književnosti);\n- Podrška razvoju publike, kako bi se povećalo interesovanje za evropska kulturna djela.


U slučaju da primijete simptome bolesti, oni tvrde da ne bi izbjegavali kontakte sa drugim ljudima, ne bi izbjegavali članove svoje porodice i ne bi izostajali sa posla, ali bi svakako posjetili ljekara i pravili kućne zalihe i medicinskih sredstava\nOd pojave virusa COVID-19 krajem 2019. i početkom 2020. godine ne prestaju rasprave o njegovom porijeklu, smrtnosti i uticaju na društvo. Mnogo je različitih stavova manje ili više bliskih, ali i međusobno suprostavjenih. Imamo ljude koji uopšte ne prihvataju postojanje virusa. Glasni su i oni koji smatraju da virus postoji, da je vještački stvoren i namjerno ili slučajno pušten među ljude. Tu su i oni koji smatraju da je sve ovo preuveličano i da je virus COVID- 19 jedna obična gripa. Tu je i ekipa koja smatra da je sve ovo zakuvo neki Bil Gejts da bi nas vakcinama čipovo. Glasni su i oni koji pandemiju vide kao zavjeru faramceustke mafije. Postoje i oni koji smatraju da je virus iskorišten da bi se ljudima redukovala sloboda. Naravno, postoje i oni „naivni“, njih je najviše, koji prihvataju da je virus tu i da je opasniji od obične gripe. Oni vjeruju naučnicima, medicinskim radnicima, pokušavaju da poštuju preporuke koje dobijaju od njih i nadležnih institucija i nastoje da svojim odgovornim ponašanjem ublaže posledice pandemije.\nIpak, sve ove nijanse percepcije percepcije pandemije možemo svesti na dvije grubo podjeljene kategorije: oni koji poštuju preporuke koje dobijaju od nadležnih institucija (nošenje maski, održavanje lične higijene, izbjegavanje bliskih kontakata i druženja) i oni koji sve te preporuke ignorišu u manjoj ili većoj mjeri.\nKo su naši antimaskeri i vakseri?\nNa ovo pitanje je pokušala naći odgovor grupa psihologa, među kojima sam bio i ja, još u aprilu ove godine kada smo pokušali da saznamo da li su i kako povezani pojedini sociopolitički stavovi i percepcija pandemije izazvane virusom COVID-19. Detalje možete da pročitate u studiji pod naslovom „Nova normalnost- Percepcija, stavovi i ponašanja građana BiH na početku pandemije COVID-19“ koju je objavila fondacije Fridrih Ebert.\nDobijeni rezultati pokazuju da ispitanici kojima su prihvatljivi desničarski stavovi, konzervativizam, koji preferiraju autoritarnosti i nije im strana ideja da s neki ljudi ili narodi vredniji od drugih, koji su skloni prihvatanju teorija zavjere, manje zabrinuti u vezi sa virusom COVID-19.\nOni jednostavno ignorišu virus, manje prate vijesti vezane za koronavirus, manje razgovoraju o koronavirusu, manje znaju o virusu i smatraju da je mala vjerovatnoća da se i sami zaraze.\nU slučaju da primijete simptome bolesti, oni tvrde da ne bi izbjegavali kontakte sa drugim ljudima, ne bi izbjegavali članove svoje porodice i ne bi izostajali sa posla, ali bi svakako posjetili ljekara i pravili kućne zalihe i medicinskih sredstava.\nSasvim očekivano osobe desne političke orijentacije, izraženije autoritarnosti i orijentacije na socijalnu dominaciju više vjeruju političarima, ministarstvima, institutima, zdravstvenom sistemu u cjelini i ličnim ljekarima, ali i da manje vjeruju naučnicima i informacijama koje dolaze od njih.\nIstraživanje Turjačanina, Puhala i Šainove iz 2018. godine pokazalo je da 96,3% stanovnika Bosne i Hercegovine vjeruje barem u jednu teoriju zavjere, a dvije trećine (65,1%) da farmaceutska mafija namjerno širi razne bolesti kako bi povećala prodaju lijekova. Ta sklonost zavjereničkom mentalitetu ruši povjerenje u institucije sistema, a samim tim ni u informacije koja dolazi iz tih institucija. Zavjerenici se najčešće informišu putem društvenih mreža i uz pomoć njih šire svoje „istine“.\nImajući u vidu sve gore napisano, period pandemije je prilično stresan za sve u Bosni i Hercegovini, ali posebno za antivaksere i antimaskere. S jedne strane oni žele da slušaju autoritete, prije svega domaće političare i institucije sistema, a s druge strane imaju veliki problem da povjeruju da virus postoji i da je toliko opasan.\nIpak, svima bi bilo lakše da te svoje lične „drame“ bosanskohercegovački antivakeri i antimaskeri proživljavaju noseći maske, izbjegavajući gužve i perući ruke.


► Đukanović: Ohrabruje razgovor premijera i mitropolita SPC o spornom zakonu\nCrnogorski predsednik Milo Đukanović izjavio je da prvi sastanak premijera Duška Markovića s mitropolitom SPC Amfilohijem o crnogorskom Zakonu o slobodi veroispovesti "ohrabruje, jer iskustvo pokazuje da se bez razgovora ne može doći do rešenja".\n"Spremnost da se razgovara, znači spremnost da se čuju argumenti koji bi pokazali da su neka polazišta pogrešna, budući da su mišljenja države i SPC o Zakonu o slobodi veroispovijesti oprečna", rekao je Đukanović za RTCG.\nĐukanović je izrazio uverenje da su razgovori jedini mogući put da se prevazilaze nesporazumi "i da se unese doza međusobnog boljeg razumevanja, da se doprinese spuštanju tenzija koje su potpuno bezrazložno podignute u crnogorskom društvu".\nRazgovori su i način, rekao je Đukqanović, "da se vratimo u atmosferu koja će obezbediti ne samo pouzdaniji utisak stabilnosti domaćoj i inostranoj javnosti, već obezbediti i značajniju mobilizaciju svih naših potencijala koja treba da doprinesu našem ekonomskom i demokratskom razvoju".\nSrpska pravoslavna crkva ostala je pri stavu da se Zakon o slobodi veroispovesti mora izmeniti, dok Vlada smatra da se može primeniti uz dodatne garancije, saopšteno je juče posle sastanka predstavnika Vlade i Mitropolije Crnogorsko-primorske o spornom zakonu koji je doveo do najmasovnijih protesta u Crnoj Gori u poslednjih 30 godina.\nEpiskopski savet SPC je sinoć, nakon sastanka sa predstavnicima Vlade Crne Gore, saopštio da se nastavljaju litije koje organizuju zbog usvajanja tog zakona.\n"Osećajući odgovornost pred narodom koji molitveno i dostojanstveno brani svoje svetinje, obraz i čast Crne Gore, saopštavamo da ni na koji način nisu prestali razlozi zbog kojih su skoro dva meseca stotine hiljada ljudi na ulicama crnogorskih gradova i šire", piše u saopštenju Episkopski savet SPC.


Rama: Otvorena pitanja ne treba da koče druge dogovore o saradnji - Politika - Dnevni list Danas\nPočetna » Politika » Rama: Otvorena pitanja ne treba da koče druge dogovore o saradnji\nPremijer Albanije Edi Rama izjavio je danas da otvorena pitanja medju zemljama Zapadnog Balkana ne treba da sprečavaju dogovore oko onoga što se tiče doborobiti svih građana regiona.\n2Piše: Beta 10. oktobra 2019. 12.07 Izmenjeno: 12.39\nPosle sastanka posvećenog ekonomskom povezivanju Severne Makedonije, Albanije i Srbije u Novom Sadu, Rama je rekao da je današnji sastanak dragocen zbog usvajanja zajedničke deklaracije o sprovodjenju četiri osnovne slobode EU – slobode protoka ljudi, robe, usluga i kapitala – u regionu Zapadnog Balkana.\n„Cilj koji nas je okupio u ovom formatu je od suštinskog značaja“, rekao je Rama na konferenciji za novinare. On je pozvao i sve druge zemlje Zapadnog Balkana da se pruiključe inicijativi.\nAlbanija, Edi Rama, Zapadni BalkanBeograd\n10. oktobra 2019. u 13.38\nNišta od carinske unije znači\nArte tv je hvalila umetnika/političara (slikar,skulptor!) Edi Ramu,a o AV-u može samo prilog o kočijaškom jeziku!


Danska kompanija Grundfos investira u Inđiju 80 miliona € - Gradjevinarstvo.rs\nDanska kompanija Grundfos investira u Inđiju 80 miliona €\n28.11.2008. | Beta\nPremijer Srbije Mirko Cvetković najavio je investicije danske kompanije Grundfos u Srbiji u vrednosti od oko 80 miliona evra.\nCvetković je posle sastanka sa danskim premijerom Andersom Fog Rasmunsenom rekao da će danski proizvođač pumpi investirati u Inđiji i da će to omogućiti otvaranje 500 novih radnih mesta.\n"Za nas je veoma značajno što se firma Grundfos koja proizvodi pumpe odlučila za jednu veliku grinfild investiciju u Inđji, koja bi po predračunskoj vrednosti trebalo da iznosi oko 80 miliona evra i da zaposli oko 500 novih radnika", rekao je premijer Srbije.\nCvetković nije precizirao kada bi investicija mogla da bude realizovana.\nCvetković i Rasmusen su ocenili da je potrebno unaprediti trgovinsku razmenu između dve zemlje i podstaći danska ulaganja u Srbiju, iako u njoj već posluje više danskih kompanija, uključujući pivaru Karlsberg.\n"Želeo bih da vidim više danskih poslovnih investicija u Srbiji", rekao je danski premijer.\nCvetković je rekao da je konstatovano da je obim ekonomske saradnje ispod nivoa koji bi mogao da ima, i da još ima puno prostora za razvoj trgovine u budućnosti.\nRasmusen rekao da se proteklih godina trgovinska razmena značajno povećala, ali da ima još prostora za njeno unapredjenje.\nPremijeri Srbije i Danske su rekli da su posebno razgovarali o mogućnostima saradnje u oblasti energetike i istakli da je Danska među vodećim zemljama u oblasti obnovljivih izvora energije i programa za energetsku efikasnost.\n"Sve evropske zemlje, uključujući Srbiju, suočavaju se sa izazovom da prekinu zavisnost od nafte i smanje zavisnost od uvoza fosilnih goriva i zato moramo da se usredsredimo više na obnovljive izvore energije i da povećamo energetsku efikasnost", rekao je Rasmusen.\nCvetković je rekao da se sa danskim premijerom dogovorio da se na ministarskom i tehničkom nivou nastave razgovori o uštedi energije i obnovljivima resursima, pre svega vetra i biomase.\nRadovi na izgradnji autobuske stanice na Novom Beogradu


Odbojka - Odbojkaši Borca pobedom završili sezonu\nOdbojkaši Borca pobedom završili sezonu\nNapisano u kategoriji Odbojka, 4 aprila, 2015\nOdbojkaši starčevačkog Borca na lep način su završili sezonu u Prvoj ligi Sever u kojoj su uspeli da obezbede opstanak u ovom rangu takmičenja. Starčevci su publici u Hali sportova na Strelištu priredili odličan meč za gledanje koji je na kraju otišao u pet setova, posle više od dva sata ravnopravne borbe uspeli su da pobede ekipu Spartaka iz Subotice sa 3:2 (28:30, 25:23, 25:27, 25:20, 15:9).\nDo vođstva su prvi stigli gosti u neizvesnoj završnici prvog seta, da bi domaći odbojkaši u drugom setu poravnali rezultat. Treći set je ponovo pripao ‘Golubovima’ iz Subotice u još jednoj završnici ‘na razliku’, ali se Starčevci nisu predavali. Borbenom igrom uveli su utakmicu u peti, odlučujući set, gde je Borac u „taj-brejku“ stigao do desete pobede u prvenstvu i tako na najbolji način završio ovu, ipak, uspešnu sezonu. Ekipu je ove sezone po prvi put sa klupe predvodio Marko Simijonović, koji je krajnje sedmo mesto ocenio kao uspeh.


Jačanje politike iz oblasti uvažavanja različitosti na lokalnom nivou\nDatum kreiranja: petak, 08 jul 2016 17:17\nU Budvi je danas održana panel diskusija o doprinosu unapređenju kvaliteta života LGBTIQ populacije. Opština Budva jedna je od dvanaest crnogorskih opština koje su, do sada potpisale Memorandum o saradnji sa Ministarstvom za ljudska i manjinska prava, a cilj kojeg je unapređenje položaja i zaštite prava LGBT zajednice i eliminisanje svih oblika diskriminacije na lokalnom nivou.\nPotpisivanje ovog sporazuma izraz je ozbiljne namjere opštine Budva da integriše pripadnike/ce LGBT zajednice, kao ranjive grupe, kao i da promoviše jednakost i unapređenje tolerancije prema LGBT osobama. Namjera nam je se svi naši građani i granke osjećaju jednako sigurnim i zaštićenim, poručila je gospođa Ratka Špadijer, sekretarka Sekretarijata za društvene djelatnosti u opštini Budva.\nU Prijestonici razgovarano o unapređenju kvaliteta života LGBT osoba\nDatum kreiranja: četvrtak, 07 jul 2016 19:35\nNa Cetinju je danas održana šesta panel diskusija o doprinosu unapređenju kvaliteta života LGBT osoba u Crnoj Gori.\nUčesnike/ce panel diskusije kao i sve prisutne, pozdravila je Vesna Lagator - Pjevac, rukovoditeljka kancelarije za Radonu ravnopravnost u opštini Cetinje. Ona je kazala da se nada da će opština Cetinje zajedničkiom aktivnostima sa predstavnicima organiyacija civilnog društva i lokalnim institucijama doprinositi daljem poboljšanju položaja LGBTIQ osoba u ovom gradu i podsjetila je da je opština Cetinje jedna od potpisnica Memoranduma sa Ministarstvom za ljudska i manjinska prava.\nPanel diskusija o unapređenju kvaliteta života LGBT osoba u Crnoj Gori održana u Herceg Novom\nDatum kreiranja: petak, 01 jul 2016 22:54\nU Velikoj sali Skupštine Opštine Herceg Novi danas je održana panel diskusija na temu „Doprinos unaprijeđenju kvaliteta života LGBT osoba u Crnoj Gori“, u organizaciji NVO Juventas i Queer Montenegro, a uz podršku Minstarstva za ljudska i manjinska prava.\nCilj ove, četvrte panel diskusije je doprinos implementaciji pravnog i strateškog okvira u oblasti ljudskih prava LGBT osoba. Panel diskusije predstavljaju dio Akcionog plana implementacije Strategije za unaprijeđenje kvaliteta života LGBT osoba u Crnoj Gori za ovu godinu.\nBijelo Polje: Diskutovali o unapređenju LGBT prava\nDatum kreiranja: utorak, 21 jun 2016 11:17\nDanašnjom panel diskusijom u Bijelom Polju na temu „Doprinos unapređenju kvaliteta života LGBT osoba u Crnoj Gori” napravljen je značajan korak u poboljšanju prava i uopšte života LGBT osoba, kazala je direktorica programa za promociju i zaštitu ljudskih prava NVO Juventas Jelena Čolaković.\nStrana 8 od 54


Na panelu o velikom proširanju EU pre 15 godina (Big Bang Enlargement) u okviru Beogradskog bezbednosnog foruma, učesnici su podsetili da je tada u EU ušlo čak 10 zemalja: Estonija, Kipar, Letonija, Litvanija, Malta, Mađarska, Poljska, Slovačka, Slovenija i Češka.\n"Mislim da je moguće da dođe do ponovnog velikog proširenja, pogotovo što zemlje ZB koje imaju aspiraciju da postanu članice EU, predstavljaju malo stanovništvo i malu teritoriju i ne bi bile preveliki teret za EU. Posebno što postoje vrlo konkretni interesi za to", rekla je Minić.\nDodaje da Srbija više nije na obodu EU, već da je potpuno okružena zemljama EU i NATO.\n"Mi smo unutra, tako da postoji rizik za EU da imaju džep unutar EU koji eventualno može da doživi neku ozbiljniju nestabilnost, interno produkovanu ili uvezenu", rekla je Minić.\nOna ističe da bi EU morala mnogo više da investira u zemlje Zapadnog Balkana i pre njihovog članstva u Uniji, preko svojih fondova, ali i direktnim investicijama.\nSmatra i da bi nova administracija u EU, sudeći prema izjavi čelnih ljudi poput nove predsedice EK Ursule fon der Lajen, mogla da poveća spremnost za proširenje EU kada je reč o zemljama Zapadnog Balkana.\nIako je Francuska blokirala otvaranje pristupnih pregovora sa Severnom Makedonijom i Albanijom, Minić kaže da se nemački parlament izjasnio u prilog otvaranja pregovora sa tim zemljama.\n"Ali, postoji nešto što bi mi morali da uradimo, a to je mnogo veće zagovaranje i lobiranje sa svakom članicom EU, kao i sa evropskim insitucijama. Zemlje ZB bi morale da preduzmu mnogo odlučniju akciju, kako bi se pojavile u pozitivnom svetlu u javnosti EU", poručila je Minić.\nOcenjuje da su se u vreme kada se pripemalo veliko proširenje 2004. godine dešavale ogromne promene unutar same EU, tako da se proces proširenja odvijao paralelno.\nNaglasila je da bi bolje organizovanje unutar EU moglo i sada da ide istovremeno sa prijemom novih članica.\nGeneralni sekretar Evropskog pokreta u Nemačkoj Bernd Hiteman kaže da je, prema njegovom mišljenju, mnogo više zemalja u EU za proširenje nego što je bilo 2009.\n"EU prolazi kroz teška vemena, Begzit, mnoge druge krize, Imaćemo novu EK, ali ne treba da odustanemo od integracionog procesa", rekao je on.\nPo pitanju veta Francuske na otvaranje pregovra sa Severnom Makedonijom i Albanijom, Hiteman kaže da još to nije gotovo i da će se o tome još dosta razmišljati unutar EU.\nZamenik ministra spoljnih poslova Češke Martin Povejšil kaže da su mnoge krize koje su pogodile EU poslednjih godina glavni razlog za skepticizam kada je reč o proširenju.\n"Danas je taj skepticizam veći nego što je bio pre 15 godina", ukazao je Povejšil dodajući da se tu ne radi samo o krizi na relaciji Istok-Zapad, već mnogo više o krizi unutar same EU i da je zbog toga pitanje proširenja utoliko važnije.\nEU ne želi haos u svom dvorištu\nEvroparlamentarac i bivši jugoslovenski diplomata iz Slovenije Ivo Vajgl kaže da i Srbija i Severna Makedonija, kao i Albanija, treba više da porade na dostizanju demokratskih vrednosti, umesto pritiska na medije i problema sa opozicijom.\nVajgl je rekao da to sve šalje lošu sliku za EU, kao i da EU ne želi haos u svom dvorištu.\nDirektorka rimskog Instituta za međunarodne odnose Natali Toči ukazala je da na primer Poljska, koja je 2004. postala članica EU, ima sada mnogo veći BDP od Ukrajine i da je to primer jedne od uspešnih priča velikog proširenja.\nSmatra da je proces proširenja danas ujedno i žrtva uspeha i neuspeha proširenja u prošlosti.\nTakođe, kaže da je situacija sada mnogo drugačija u odnosu na 2004. godinu kada je došlo do velikog proširenja, jer je u međuvremenu potresao veći broj kriza poput finansijske krize, migracione krize i Bregzita.\n"KA BRISELU NAPREDUJEMO BRZINOM PUŽA" Jelica Minić za "Blic" o uslovima za članstvo, šansama, ali i CRNOJ GORI\nVučić sutra na panelu Regionalnog foruma mladih lidera: Povezivanje u vreme pandemije: pretnje i mogućnosti"


KRIZNI ŠTAN ODGOVORIO: Zašto je građanima Srbije dato da sami izaberu koju će vakcinu primiti | Novosti.RS\nBEZ obzira što su građani odabrali određenu vakcinu, do samog čina vakcinacije razgovaraće još jednom sa lekarom i obaviti pregled, ukoliko je to potrebno, kako bi se za njega odabrala prava vakcina, izjavio je danas epidemiolog Predrag Kon.\nNa pitanje da li je bilo neophodno dozvoljavati građanima mogućnost da biraju koju vakcinu žele da prime, s obzirom da, na konstataciju novinara, možda ne utiču na sve isto, Kon je ukazao da i u upitniku za prijavu za vakcinaciju postoji pitanje da li je osoba koja se prijavljuje imala određene bolesti.\nDodaje da će se upitnici pregledati i na licu mesta dodatno konsultovati sa lekarom o vakcini.\n-Preporučujem svakom da se pre prijave konsultuje sa svojim izabranim lekarom ili lekarom kome veruje - rekao je Kon.\nPokrajinski sekretar za zdravstvo Zoran Gojković rekao je da je odluka države bila da ponudi građanima što je moguće veći izbor vakcina, ukoliko bi se, dodaje, desilo da neke vakcine nestane na tržištu, pa da uvek postoji alternativa.\nIstakao je da je svaka vakcina koja je registrovana u Srbiji u skladu sa procedurom i zakonima i apsolutno bezbedna.\n-Svaka vakcina koja se registruje u Srbiji je bezbedna i za nju garantuje Agencija za lekove i medicinska sredstva - podvukao je Gojković.\nPredrag Kon vakcina protiv korone vakcinacija protiv korone korona\n"CILJ JE VAKCINISATI 3 MILIONA LJUDI" - Kon: Mislim da poreklo vakcine neće biti prepreka za putovanja\nDINAMIKA vakcinacije je dobra, konstatovao je danas epidemiolog dr Predrag Kon, dodajući da je cilj da se dostigne brojka od 80.000 vakcinacija koja može dnevno da se obavi, kako bi se što pre dostigao "bedem imuniteta".\n09. 02. 2021. u 11:33\nIMUNIZACIJA U VELIKOM GRADIŠTU: Prvog dana vakcinisana 71 osoba\nPRVOG dana vakcinisanja u Domu zdravlja u Velikom Gradištu, vakcinu je primila 71 osoba.\n21. 01. 2021. u 14:51\nPREMIJERKA BRNABIĆ: Do jutros vakcinisano 50.000 ljudi\n21. 01. 2021. u 09:56


Studijske programe prilagoditi tržištu rada | Palelive.com\nPočetna Novosti Univerzitet Studijske programe prilagoditi tržištu rada\nStudijske programe prilagoditi tržištu rada\nMinistar prosvjete i kulture Republike Srpske Goran Mutabdžija izjavio je danas na Palama da se postavlja ozbiljan zadatak pred sve fakultete koji školuju kadar za osnovne i srednje škole da svoje studijske programe prilagode tržištu rada, te da pokušaju osmisliti nove studijske programe koji će biti u funkciji zadovoljenja tih potreba.\nMutabdžija je danas posjetio Filozofski fakultet Univerziteta u Istočnom Sarajevu na kojem se, kako je naveo, upoznao o aktivnostima koje se provode na osavremenjavanju nastavnih planova i programa, izradi novih i modifikovanju postojećih studijskih programa.\nOn je nagalsio da je dekana ovog fakulteta Milanku Babić upoznao sa situacijom u Republici Srpskoj kada je riječ o kadru u osnovnim školama, koja je za fakultet nepovoljna, jer je 57 odsto svih zaposlenih u osnovnim školama mlađe od 40 godina, a 50 odsto svih zaposlenih ima manje od 10 godina radnog staža.\n“To znači da srednjoročno ne možemo očekivati veći prostor za angažovanje profila pedagoške struke u osnovnom obrazovanju”, rekao je Mutabdžija, dodavši da je slična situacija i u srednjim školama.\nBabićeva je naglasila da, cijeneći prilike na tržištu rada, na fakultetu razmišljaju o tome da neke studijske programe prestruktuiraju, da ponude sadržaje koji će biti atraktivniji za studiranje ili da kombinuju neke studijske programe kao engleski jezik i istoriju i slično.\n“Svjesni smo konkurencije kojoj smo izloženi od drugih fakulteta ovog tipa. Zbog toga smo formirali Komisiju za strateški razvoj fakulteta, koja će ovih dana predložiti smjernice koje ćemo uputiti za eventualno licenciranje u narednoj akademskoj godini”, navela je Babićeva.\nMutabdžija je posjetio danas i Ekonomski fakultet Univerziteta u Istočnom Sarajevu, čiji je dekan LJubiša Vladušić istakao da mu je resorni ministar prenio da će do kraja godine biti završen finansijski aspekt završetka zgrade fakulteta.\nOn je rekao da je za završetak zgrade i opremanje planirano oko 5.250.000 KM, ali je ostalo neisplaćeno još oko 110.000 KM, te da očekuje da će i to do kraja godine biti riješeno i utrošeno namjenski po planu.\nVladušić je dodao da je važno da se zatvori ova finansijska konstrukcija radi kompletiranja uslova koji su ključni za novi kvalitet rada na fakultetu.\n“Minsitar je potvrdio činjenicu da je ovaj fakultet važan u regionu, a posebno istočnom dijelu Republike Srpske, što obavezuje i nastavni kadar da daje novi proizvod sa mnogo više kvaliteta, a to su naši studenti koji će uspješno pobijediti konkurenciju na tržištu rada i koji će dobro doći razvoju i prosperitetu Srpske”, istakao je Vladušić.\nPrethodni članakOstala samo sjećanja\nNaredni članakMatić: Nova tržišna pozicija


Sabine Frejzer: Rusija i Kina brinu da li će Kosovo poslužiti kao presedan\nVisoki zvaničnici Evropske unije Havijer Solana i Oli Ren ukazali su danas na nužnost jedinstva EU da bi se uzdejstvovala odluka o statusu Kosova u Savetu bezbednosti UN i naglasili da će "snažan angažman sa Srbijom isto tako biti presudan element za okončanje tog procesa". Čelnici EU kažu da će Unija, u konačnom, biti odgovorna za budućnost i evropsku integraciju Kosova. Kako se sve to može odraziti na odnose EU i Srbije, imajući u vidu da su oni već opterećeni problemom saradnje Beograda sa Haškim tribunalom. Na to pitanje za naš program odgovara direkor programa za Evropu u Međunarodnoj kriznoj Grupi, Sabine Frejzer.\nSabine Frejzer: Jasno je da je za Evropljane pitanje Kosova problem u njihovom susedstvu i da žele da ga reše na miran način. EU planira da preuzme od UN najveći deo odgovorinosti u implementaciji Ahtisarijevog plana i EU će imati ključnu ulogu. Za mene lično, rešavanje pitanja Kosova je poslednje poglavlje raspada Jugoslavije i ljudi u Srbiji, ali i drugde u regionu bili su uhvaćeni u tom bolnom procesu dezinzegracije. Nadamo se da će, ako se ovo pitanje reši, ljudi moći da se okrenu budućnosti koja je i za Srbiju i ostatak bivše Jugoslavije u EU. Ako stvari budu išle u dobrom pravcu, Srbija bi brzo mogla da obnovi pregovore sa Briselom i otvori perspektivu članstva u EU.\nGlas Amerike: Šta Evropa nudi Beogradu?\nSabine Frejzer: Članstvo u EU je jako važno.\nGlas Amerike: Mislite da postoji mogućnost da se Srbiji ponudi određeni brzi kolosek ka EU, o kome je ovih dana govio švedski ministar inostranih poslova Karl Bilt? Mislite li da bi Beograd bio konstruktivniji u slučaju takve ponude... Ili mislite li da niko u stvari od Beograda i ne očekuje da prihvati nezavisno Kosovo?\nSabine Frejzer: Mislim da je teško govoriti u brzom koloseku jer svaka država mora da dostigne određeni set standarda da bi postala članica. Nije to samo uslov EU, već nešto što bi pomoglo integraciju Srbije. Međutim, ako pogledate u susedstvo Srbije, videćete da je Hrvatska vrlo blizu tih standarda, što govori da bi Srbija mogla brzo da dostigne uslove za punopravno članstvo u Evropskoj uniji.\nGlas Amerike: Ako Ahtisarijev plan propadne, što se može slutiti na osnovu stavova Rusije i možda Kine, šta je plan B?\nSabine Frejzer: Rusi i Kinezi trenutno razmatraju sve detalje i još definitivno nisu prelomili da li će podržati nametnuto rešenje. Rusija i Kina brinu da li će Kosov poslužiti kao presedan za druge sporne oblasti. Mislim da je izuzetno važno je da svi znaju da Kosovo neće biti presedan i da, ako Kosovo dobije nadziranu nezavisnost - to neće značiti da su sporne oblasti u Gruziji ili Čečnija sledeće na spisku. U ovom slučaju već postoji rezolucija 1244 iz 1999. koja je na neki način već ukinula suverenitet Srbije nad Kosovom.\nGlas Amerike: Dakle ako Ahtisarijev plan propadne, Zapad nema alternativan plan... Da li će se možda ostaviti mogućnost o kojom smo mogli da čitamo ovih dana - da ko bude hteo, unilateralno prizna Kosovo?\nSabine Frejzer: Postoji mogućnost da bi jedan broj zemalja mogao da unilateralno prizna nezavisno Kosovo, što je mogući plan B koji je manje koristan po stabilnosti regionu. Ovde se govori o nadrziranoj nezavisnosti, što podrazumeva mnogo veću kontrolu i mnogo bolje mehanizme zaštite manjinskih prava. U suprotnom, međunarodna zajednica neće moći da učini ništa u tom smislu i da bi to samo otežalo život manjinskim zajednicama.\nGlas Amerike: Američki institut za mir upozorava na nasilje ukoliko rešavanje pitanja kosovskog statusa bude odugovlačeno. Da li verujete da je nasilje moguće i da li preti opasnost da se to nasilje prošiti u regionu.\nSabine Frejzer: Kontakt grupa je utvrdila principe – da nema podele Kosova, nema prisajedinjena Kosova Albaniji zarad stvaranja velike Albanije i širenja na oblasti poput Preševske doline. Ovi principi su veoma važni i sve dok se poštuju, šanse za talas nasilja u regionu su male. Ono što zabrinjava je da - ako bude uložen veto ili ako Savet bezbednosti ne bude mogao da donese odluku o statusu, postoji tendencija da bi određene ekstremističke snage mogle da pokušaju da, na drugačiji način rešavaju proces, što bi moglo da bude opasno i što bi moglo da destabilizuje situaciju i u drugim krajevima regiona, u Makedoniji ili u Preševskoj dolini. To bi bila velika opasnost za region.


Rudnik i flotacija - Konferencija „Bezbedno i zdravo – radničko je pravo“\nNa konferenciji su se obratili Ljubisav Orbović, predsednik SSSS, Zoran Đorđević, ministar za rad, zapošljavanje, boračka i socijalna pitanja, Zoran Lakićević, državni sekretar Ministarstva građevinarstva, saobraćaja i infrastrukture, Marina Furtula, direktorka Uprave za bezbednost i zdravlje na radu, prof.dr. Petar Bulat, prorektor Beogradskog univerziteta i Lori Klemens iz Američkog centra za radničku solidarnost.\nU okviru panel diskusije na temu „Uloga Sindikata u unapređenju bezbednosti i zdravlja na radu“, preduzeće Rudnik, kao primer dobre prakse predstavilo je prezentaciju na temu „Sveobuhvatno sprovođenje bezbednog i zdravog rada uz stalnu primenu i dopunu Akta o proceni rizika u rudnik i flotaciji Rudnik doo“.\nPrezentaciju je održao Zoran Nedeljković, izvršni direktor preduzeća Rudnik. Tokom prezentacije akcenat je stavljen na sprovođenje primene Zakona o BiZNR i primenu preventivnih mera za sprovođenje BiZNR, postignute rezultate u sprovođenju preventivnih i korektivnih mera za smanjenje rizika po važnosti i prioritetima i značaj promocije bezbednosti i zdravlja na radu.


Tramp je juče predložio veće prisustvo NATO-a na Bliskom istoku, poslije napada iz Irana na američke vojnike u Iraku, u znak odmazde zbog ubistva iranskog generala Kasima Sulejmanija, koji je imao ključnu ulogu u borbi protiv ekstremističke Islamske države u regionu.\nTramp je rekao da Islamska država predstavlja međunarodni problem s kojim treba da se suoče i druge zemlje, pored SAD.\nOn je rekao da su SAD zaustavile Islamsku državu i učinile veliku uslugu Evropi i da bi NATO trebalo da se više angažuje.\nReuters prenosi da se Tramp našalio da bi Alijansa trebalo da se zove NATO-ME, odnosno NATO plus Srednji (Bliski) istok (Middle East), i dodao da je to ime juče predložio generalnom sekretaru saveza Jensu Stoltenbergu.\nBijela kuća je saopštila da je Tramp u razgovoru sa Stoltenbergom "naglasio značaj povećanja uloge NATO-a u sprečavanju sukoba i očuvanju mira na Bliskom istoku".\nAmerička ambasadorka Kej Bejli Hačison izjavila je danas da je borba protiv Islamske države važna i za SAD i za saveznike u NATO-u.


Online prodaja automobila U Srbiji – ICT Vesti\nOnline prodaja automobila U Srbiji\nVremena su takva da je svakom čoveku u Srbiji potrebno nekada da proda svoj automobil, a svesni smo da je konkurencija na tržišnu polovnih automobila jako velika, i da je ponuda vrlo često veća od tražnje. To neminovno vodi i do pada cene polovnih automobila, pa se vlasnici nalaze u nedoumici, sa jedne strane im treba novac, a sa druge nisu baš radi svoj automobil da prodaju. U ovom slučaju agencija za otkup automobila stupa na scenu, kojoj se možete obratiti ukoliko vam je potrebna online prodaja automobila u Srbiji, odnosno ukoliko želite da vaš automobil prodate preko interneta.\nPre svega online prodaju automobila u Srbiji, možete izvršiti preko sajta otkup automobila, na jednostavan, brz, siguran i lak način, gde vam je dovoljno svega par klikova mišem iz udobnosti sopstvenog doma kako biste uopšte došli u situaciju da započnete proces prodaje vašeg automobila. Zatim agencija vrši procenu vrednosti vašeg vozila, a tek onda po pravljenju dogovora možete da započnemo i čitavu transakciju.\nAgencija želi da ispuni svaku vašu želju, i zbog toga deluje vrlo brzo, i efikasno, tako da već u toku dana možete očekivati realizaciju čitavog posla. Zadovoljstvo klijenata je njihova najvažnija stvar, i zbog ovoga čitavom poslu pristupaju izuzetno oprezno i sa velikom pažnjom, kako bi u potpunosti opravdali vaša očekivanja. Znaju da je u igri važna stvar za vas, ali uveravaju da će vas njihova ponuda kreirana baš zbog vas oduševiti i navesti da se odlučite na saradnju sa ovom agencijom.\nPosluju u čitavoj Srbiji, tako da će ovlašćeni agenti odmah po uspostavljanju kontakta već za nekoliko sati biti kod vas na terenu kako bi realizovali čitav posao. I tu leži sva čar poslovanja sa ovom agencijom. Posao započinjete iz svog toplog doma, oni dolaze kod vas da realizuju transakciju, da praktično vi ne narušavate svoju uobičajenu dnevnu rutinu, i možete se u potpunosti posvetiti vašim dnevnim obavezama.\nAgencija koja stoji iza sajta za otkup polovnih automobile obezbeđuje kompletnu dokumentaciju, a na vama je samo da obezbedite vašu ličnu kartu i saobraćajnu dozvolu vozila, ili odgovarajuće ovlašćenje kako biste uspešno realizovali transakciju. Važno je istaći da ova agencija snosi sve troškove koji se mogu pojaviti, poput šlepanja vašeg vozila, tako da ne morate imati briga te vrste.\nDovoljno je dakle da posetite njihov veb sajt, da pošaljete upit, i da se zavalite u vašu fotelju, i čekate ubedljivo najbolju ponudu na tržištu koju možete naći, bar kada su automobile upitanju.\nOnline prodaja automobila, otkup polovnih automobila, polovni automobili


Američka basna (2016) - HBO Srbija\nAmerička basna AMERICAN FABLE\n3.4 / 5 (139)\nRežiser: Anne Hamilton\t 2016 | 92 minuta\nGlume: Peyton Kennedy,\tRichard Schiff,\tKip Pardue,\tMarci Miller,\tGavin MacIntosh\nKad 11-godišnja Giti otkrije da njeni dragi otac i brat drže u zarobljeništvu bogataša za koga traže otkupninu da bi spasili posrnulu farmu, primorana je da se odluči da li će spasiti život tom čoveku ili će ostati odana svojoj porodici.\nGiti, 11-godišnja devojčica sa farme, izbegava surovu realnost finansijskih problema s kojima se suočava njena porodica, tako što živi u mašti, ali kada otkrije da njeni otac i brat drže u zarobljeništvu bogataša za koga traže otkupninu kako bi spasili posrnulu farmu, primorana je da skine ružičaste naočare kroz koje je posmatrala svet. Gitina ljubav prema bajkama pruža joj nadrealnu i fantastičnu perspektivu za odluku koju mora da donese: da li da se prikloni porodici i drži jezik za zubima ili da spasi život nepoznatom čoveku? „Američka basna“ je bajkoviti triler smešten u ruralni Srednji zapad 1980-ih godina, koji govori o hrabroj devojci koja živi u mračnom – ponekad čarobnom – svetu.\nPotraga danas 18:15\nOsam milimetara sutra 0:40\nKrv nije voda sutra 2:35\nZačarana šuma sutra 16:25\nSestrinstvo sutra 20:00\nCrna kiša sutra 23:35\n300: Uspon carstva prekosutra 0:35\nNacrt prekosutra 0:40\nLunina osveta prekosutra 1:40\nOstrvo pasa prekosutra 9:20\nKrcko Oraščić i četiri kraljevstva prekosutra 10:35\nLov na Crveni oktobar prekosutra 14:40\nDžeki Braun 14. decembar u 0:35\nRadijska tišina 14. decembar u 1:35\nPatriotske igre 14. decembar u 3:30\nLovac ubica 14. decembar u 11:55


Na skupu opozicije više lidera nego meštana – KomentarPress\nNa skupu opozicije više lidera nego meštana\nPosted on октобар 7, 2018 октобар 7, 2018\nNa lokalnim izborima u Lučanima Savez za Srbiju prvi put će imati priliku da ih građani ocene na biralištima. Ova politička grupacija je u selu Kotraža u opštini Lučani otvorila svoje kancelarije. Na skupu su govorili lideri opozicije, ali ne i njihov kandidat za predsednika opštine Lučani prof. Milan Radičević.\nNa ovom skupu opozicije koju predvodi Dragan Đilas bilo je svega nekoliko meštana. Za komentarpress.net je potvrđeno iz opozicionog tabora da je to bio razlog zbog kojeg kandidat Milan Radičević nije hteo da govori.\nUpitan da prokomentariše dešavanja u Kotraži jedan od ključnih kadrova SNS u Dragačevu Milivoje Dolović u svojoj izjavi za komentarpress.net kaže da on neće da komentariše dešavanja u političkoj grupaciji koja se bori za cenzus.\n-Neću da komentarišem lidere opozicije koji se bore za cenzus u malenom Dragačevu. A nije ni primereno da komentarišem skup u kome je bilo više lidera opozicije nego meštana – rekao je Dolović.\nPodsetimo, lokalni izbori u opštini Lučani najavljeni su za drugu polovinu decembra. Pored liste okupljene ok SNS, u izbornoj trci učestvovaće i SzS koji predvodi Dragan Đilas kao i SPS i GG „Jedan tim“.\nDveri kreću u oštru kampanju protiv gradonačelnika Čačka


Vuk Jeremić (Foto Infobiro.tv)\n"Razgraničenje znači da sa one strane granice ostane 90 odsto teritorije autonomne pokrajine Kosovo i Metohija i još delovi juga Srbije, što Albanci zovu Preševskom dolinom", rekao je Jeremić na Glavnom odboru svoje stranke, povodom godinu dana rada.\n"Kada govorim o velikoj Albaniji, ne govorim napamet", dodao je Jeremić u Centru "Sava".\nJeremić je predočio da bi se Srbija mogla suočiti sa novim teritorijalnim zahtevima ako danas pristane da u miru "precrta svoje granice".\nVučić je toga svestan, ali je njegova vizija Srbije prokleta avlija, smatra Jeremić, koji je za svog političkog konkurenta na vlasti rekao i da je u svađi "sa moralom i razumom".\nJeremić je svoje pristalice pozvao na jedinstvo, a izrazio je i uverenje da će njegova stranka biti naredna politička grupacija koja će upravljati Srbijom.\n"Ideja Narodne stranke je jedinstvo opozicije", poručio je Jeremić i pomenuo okupljanje opozicije u okviru Saveza za Srbiju.\nJeremić je ocenio i da je stanje u Srbiji sve gore i da 70.000 radno sposobnih građana godišnje napusti zemlju, jer su izgubili nadu.\nČlanovi Narodne stranke nisu izgubili nadu, inače ne bi bili u toj političkoj organizaciji, zaključio je Jeremić.


Niška televizija » Zaposleni u „Pčelici“ najavili štrajk (VIDEO)\nTagovi: deca, Društvo, Niš, pcelica, predskolsko, Udarne\nZaposleni u Predškolskoj ustanovi “Pčelica” najavljuju štrajk, jer im nije isplaćena januarska plata, a kako kažu, već godinu dana se ne poštuje dinamika isplate zarada. Ukoliko do 11. marta ne budu ispunjeni njihovi zahtevi, stupiće u štrajk uz poštovanje minimuma procesa rada, kaže predsednica samostalnog sindikata “Pčelice” Dragana Đorđević.\nPreko 900 zaposlenih predškolske ustanove “Pčelica” počeće štrajk ukoliko im do 11. marta ne bude isplaćena januarska zarada. Kako kažu u Sindikatu ove ustanove, već godinu dana se ne poštuje dinamika isplate a 12. februara im je isplaćen drugi deo decembarske plate.\nU vaspitnim grupama ima od 70 do 100 odsto dece više nego što propisuje zakon i sa njima radi preko 500 vaspitača i medicinskih radnika. Kako kažu obim posla je veliki, a ukoliko zahtevi sindikata ne budu ispoštovani, obavljaće ga sa 75 odsto kapaciteta. Kako i na koji način, biće dogovoreno sa Upravom za obrazovanje.\nInače, rad “Pčelice” finansira delom lokalna samouprava a delom korisnici. Pripremni predškolski program i bolničke grupe finsiraju se iz budžeta republike, dodaju u samostalnom sindikatu.


Prilika za mlade: Otvoren je drugi upisni rok na ITS-u | PC Press\nPrilika za mlade: Otvoren je drugi upisni rok na ITS-u\n25. septembar 2020. PC Press\nMeđutim, oni koji žele da upišu IT studije na ITS-u moraće da požure. ITS je već dugo najtraženija škola u kojoj se obrazuju budući IT lideri, pa je već nakon prvog upisnog roka ostalo veoma malo slobodnih mesta.\nStoga, ukoliko želite visoko obrazovanje po svetskim standardima, učenje kroz rad na realnim projektima i znanja koja će vam obezbediti siguran posao i uspešnu karijeru, prijavite se odmah preko njihovog sajta.\nStudije nakon kojih čak 92,86% diplomaca postigne uspeh u karijeri\nVisoka škola strukovnih studija za informacione tehnologije − ITS, koju su osnovale dve vodeće regionalne kompanije u oblasti obrazovanja i IT-ja – LINKgroup i Comtrade, jedina je obrazovna ustanova u Srbiji koja je, po ugledu na najprestižnije svetske univerzitete i koledže, smeštena u samom srcu najvećeg IT centra na našim prostorima.\nNa ovaj način se najbolje prepliću obrazovanje i moderno poslovno okruženje, što pokazuju i veliki uspesi diplomaca ITS-a nakon studiranja.\nČak 92,86% svršenih studenata ITS-a je uspešno, od toga nešto više od 85% njih se zaposlilo u struci i nastavilo da primenjuje stečena znanja i veštine, dok je skoro 8% diplomaca nastavilo svoje studije i dalje profesionalno usavršavanje.\nKompanije u kojima rade studenti ITS-a su neke od najuspešnijih u regionu: Comtrade, Orion telekom, Asseco SEE, Omnicom Solutions, Telenor, Questys Solutions, Performance Technologies, Saga, Mozzart Bet, eFRONT, eGaming Consulting i mnoge druge, dok softverska rešenja koja su kreirali studenti u sklopu završnih radova koriste i institucije kao što su Uprava carina i APR.\nITS je u potpunosti pripremljen za nastavu u uslovima COVID-19 pandemije\nITS je jedna od retkih institucija visokog obrazovanja koja je u potpunosti opremljena za nastavu u uslovima pandemije.\nProstor ITS-a daje mogućnost studentima da uče uz sve propisane mere zaštite, a zahvaljujući petogodišnjem iskustvu u izvođenju onlajn-nastave i podršci kompanije LINKgroup, koja ima više od 15 godina iskustva u obrazovanju na daljinu u neformalnom školovanju, ITS ima potpuno razvijenu infrastrukturu, kao i iskusne nastavnike i saradnike za izvođenje onlajn-nastave.\nPritom, onlajn-nastava na ITS-u, za razliku od one na mnogim drugim visokoškolskim ustanovama, podrazumeva uživo praćenje predavanja, vežbi i konsultacija putem Full HD Live streama i odloženo gledanje iz video-arhive, pristup nastavnim materijalima (udžbenicima, skriptima, zbirkama, praktikumima itd.) u elektronskoj formi, onlajn-testove za proveru stečenog znanja, komunikaciju sa profesorima i kolegama, iOS i Android aplikacije za pristup platformi sa bilo kog mesta i još mnogo toga.\nU redovnim uslovima, ITS platforma za softverski podržano učenje koristi se kao dodatni resurs za sticanje znanja, međutim, zahvaljujući razvijenim funkcionalnostima putem nje je moguće potpuno izvođenje nastave onlajn, što se pokazalo i tokom prethodnog vanrednog stanja. Stoga studenti Visoke škole strukovnih studija za IT zaista ne moraju da brinu: nastava će se odvijati po najvišim standardima bez obzira na spoljašnje uslove.\nProgrami prilagođeni potrebama IT industrije\nBaš kao i na najvećim svetskim IT školama i fakultetima, stručni programi na ITS-u usklađeni su sa stalnim razvojem informacionih tehnologija i najnovijim silabusima vodećih IT udruženja. To znači da studenti ove ustanove u svakom trenutku dobijaju najaktuelnija i najrelevantnija znanja koja mogu odmah primeniti na budućem radnom mestu.\nNa ITS-u možete birati između 4 programa na osnovnim studijama, koji su u skladu sa svetskim standardima i najvišim zahtevima obrazovanja iz računarskih nauka i donose vam diplomu akreditovanu od Ministarstva prosvete, nauke i tehnološkog razvoja Srbije:\nInformacioni sistemi, na kojima ćete steći znanja iz upravljanja poslovnim informacionim sistemima i postati uspešan lider kada je u pitanju IT biznis;\nInformacione tehnologije, program na kome studenti stiču znanja i veštine za rad na celokupnom procesu projektovanja, izrade i implementacije softvera;\nRačunarska multimedija, gde se studenti pripremaju za kreativnu upotrebu novih tehnologija kroz upoznavanje sa brojnim oblastima – od grafičkog dizajna, preko vizuelnih komunikacija i multimedije, pa sve do dinamičkih principa crtanja, teorije i istorije dizajna;\nElektronsko poslovanje, koje istovremeno donosi studentima jedinstven spoj specijalizovanih znanja i veština iz savremenog poslovanja i tehničkih znanja programskih alata i baza podataka.\nZapočnite svoju uspešnu IT karijeru na ITS-u\nZa sva preostala mesta na ITS-u održaće se onlajn-testiranje znanja, koje nije eliminacionog karaktera. Test sadrži osnovna pitanja iz oblasti matematike (ili dizajna, ukoliko upisujete studijski program Računarska multimedija), računarskih tehnologija i engleskog jezika i predstavlja procenu vašeg trenutnog znanja.\nZa studije na ITS-u možete konkurisati na veoma jednostavan način: svoju prijavu možete poslati preko sajta its.edu.rs ili pozivom na broj telefona: 011/40-11-216.\nJedino što je važno jeste da budete brzi jer drugi upisni rok traje samo dok ima slobodnih mesta, a njih je ostalo još veoma malo.\nTagovi: ITA, ITS\n← TikTok klon Instagram Reels unapređen dužim videom i lakšom montažom\nThe Social Dilemma: Prvi dokumentarac na listi najgledanijih Netflix filmova →\nBrzi COVID-19 antigen test i digitalni zdravstveni karton\nOmogućena nadogradnja igre Horizon Forbidden West sa PS4 na PS5\nAudi Grandsphere koncept električnog automobila predstavlja čist luksuz


Savez za promjene u Trebinju - Promjene su već izvjesne! | Trebinje Live\nSavez za promjene u Trebinju - Promjene su već izvjesne!\nRepublika Srpska i njen narod odlučili su da ljudi iz "Saveza za promjene" budu njeni novi predstavnici, koji će joj vratiti dostojanstvo, ojačati ekonomiju, otvoriti nova radna mjesta, organizovati borbu protiv krimanala, poboljšati položaj boraca i penzionera, riječi su kandidata "Saveza promjene" sa večerašnje centralne tribine u Trebinju.\nOgnjen Tadić, kandidat Koalicije "Savez za promjene", istakao je da do izbora, 12. oktobra, niko nema pravo na grešku i pogrešnu odluku, jer će aktuelna vlast pokušati da iskoristi i narodu kaže 'svi su isti'.\n"Milion ljudi u Republici Srpskoj je za promjene i mi smo dio tog miliona. Ali taj milion ne želi da se desi 'sjaši kurta da izjaše murta', već poštenu vladu i ljude koji će voditi računa o onome što rade", kazao je Tadić, dodajući da pobjeda 12. oktobra ne pripada nijednoj stranci, već Republici Srpskoj i svakom čestitom čovjeku u njoj.\nOn je istakao da je proteklo devet godina loše vlasti, koja je dokazala i pokazala sve svoje slabosti, posebno u periodu poplava, kada se vidjelo da je aktuelna vlast nespremna i neorganizovana.\n"Neće im pomoći ni privremeno zapošljavanje u Hidroelektrane na Trebišnjici", kazao je Tadić, napominjući da je onima koji ne mogu da prežive kriv SNSD, koji ne može ponovo da kupi i prevari narod, pa će pokušati da pokrade izbore.\nTadić je podsjetio da je pobjeda na lokalnim izborima u Trebinju 2012. godine donijela puno dobroga našeg gradu, iz kojeg više ne dolaze priče o kriminalu i korupciji i odakle je poslata ruka pomirenja na sve strane.\n"Milorad Dodik nikada nije prebolio pobjedu 'Saveza za promjene' u Trebinju. I odgovaraće za ono što je učinio Trebinju u protekle dvije godine", kazao je Tadić, dodajući da je nečuvena stramota da se suprotstavi i posvađa lokalna vlast i Hidroelektrane na Trebišnjici.\nOn je poručio da zna da je podrška naroda za njega obaveza da ujedini razijedinjen narod, da udruži sve poštene, sposobne i čestite ljude i napravi vladu na čelu sa Mladenom Bosićem.\nMladen Ivanić, kandidat "Saveza za promjene" za srpskog člana Predsjedništva BiH, kazao je da ako koalicija pobijedi u Trebinju, da je pobjeda u Srpskoj sigurna.\n"Vrijeme je da SNSD, DNS i socijalisti odu u prošlost, jer je to bila najveća prevara u istoriji Republike Srpske. Sve što su rekli prevarili su", kazao je Ivanić, dodajući da dok je god aktuelna vlast u Srpskoj, neće biti referenduma, ukidanja suda i tužilaštva BiH.\nOn je istakao da u Srpskoj radi svega 250.000 ljudi, dok predstavnici aktulene vlasti imju neviđeno lično bogatstvo, posebno misleći na one u Trebinju.\nDodik ničim nije dokazao da je pravi, istinski i pošteni Srbin, napominjući da je vrijeme da ode aktulena vlast, istakao je Ivanić, pozivajući čestite i poštene članove vladajuće koalicije da se pridruži promjenama.\n"Ono što ćemo prvo uraditi, to je lopove u zatvor, a zatim se ozbiljno prihvatiti posla. U teškom je stanju Republika, i samo snažni, jaki i odlučni ljudi mogu da je dovedu u pravcu ekonomskog razvoja", kazao je Ivanić, napominjući da Hercegovini treba vratiti njeno bogatstvo - upravljanje Elektroprivredom Srpske.\nMladen Bosić, predsjednik SDS-a, kazao je da je vrijeme za promjene gdje će svi građani imati jednaka prava, a sva djeca jednake šanse, naglašavajući da je u Srpskoj mnogo lopova, kako bi bilo i za njih i za narod.\n"Ognjen Tadić je čovjek koji treba da donese promjene i pobijedi Milorada Dodika, otvarajući put bolje budućnosti našoj djeci i razvoju Republike Srpske", kazao je Bosić, dodajući da prvo treba napraviti pravnu državu i promijeniti cjelokupan sistem u Srpskoj.\nOn je pozvao okupljene građane da glasaju za kandidate "Saveza za promjene", jer će to biti ljudi koji će imati obavezu da budu u narodu.\n"Ovaj put moramo otvoriti četvoro očiju i svi se moraju ujediniti kako bi vjetar promjena, koji je zaduvao u Banjaluci, donio svjetlost u Republiku Srpsku i promjene", poručio je Bosić, pozivajući sve članove i simpatizere SDS-a da daju glas Mladenu Ivaniću.\nSlavko Vučurević, nosilac liste PDP-a u Izbornoj jedinici 9 za Narodnu skupštinu Srpske, istakao je da mu je Milorad Dodik danas poslao delegaciju SDA, čiji je on kandidat.\n"Mi smo se okupili da odsviramo kraj velikog laktaškog vezira- Milorada Dodika, koji je obećavao otcjepljenje Srpske, ukinio himnu, valutu, došao na tenkovima krajem devedesetih", kazao je Vučurević.\nOn je napomenuo da Trebinje, nakon dvije godine, uspravno hoda i pravilno diše, dok je SNSD personifikacija "Sve nosi svome domu", rekao je Vučurević, napominjući da novi predsjednik Republike Srpske mora da bude Ognjen Tadić, a srpski član predsjedništva BiH Mladen Ivanić.\n"Da bi Tadić i Ivanić vili dobri, mora da postoji vojska. A ta vojska je u Parlamentu Srpske i Parlamentarnoj skupštini BiH. To jedino mogu da nose ljudi iz 'Saveza za promjene'", kazao je Vučurević, dodajući da se poslanici vladajuće koalicije nisu zalagali za Hercegovinu i Trebinje.\nMilanko Mihaljica, predsjednik SRS RS, kazao je da je cijela Krajina na nogama, te da nema nikakve dileme da će "Savez za promjene" i njegovi kandidati ubjedljivo pobijediti na izborima.\n"Zalužili su da odu, jer su nas obmanuli, prevarili, ponizili i sve što su dotakli to se osušilo. Uzeli su nam vjeru i volju u život. Narod u Republici Srpskoj je razočaran, depresivan, apatičan, bezvoljan", kazao je Mihaljica.\nOn je napomenuo da je 12. oktobra šansa koju niko ne smije da propusti, jer su potrebne promjene.\n"Čujem ih da dolaze pred narod sa obrazom. A zapravo dolaze oni koji su ponizili srpske junake, borce i invalide", dodao je Mihaljica, dodajući da je Dodik išao u Rusiju da sebi nađe sklonište, a ne da ojača političke i ekonomske odnose.\nMihaljica je istakao da niko ne može zamisliti da aktuelna vlast upravlja Republikom Srpskom u naredne četiri godine, dodajući da državom ne mogu upravljati profiteri i dezerteri.\nIlija Stevančević, predsjednik PUP-a RS, istakao je da je SDS na početku devedesetih stala u odbranu srpskog naroda u BiH, braneći svoja vjekovna ognjišta.\n"SDS mora slijediti put Republike Srpske u najboljim trenucima, a ona je i danas organizator 'Savezu za promjene' jer želi zaustaviti stradanje Republike Srpske koje joj prijeti od vladajuće strukture", kazao je Stevančević.\nOn je istakao da su penzioneri Republike Srpske na nogama, te da će svoje glasove dati Ognjenu Tadiću i Mladenu Ivaniću, dodajući da će, ako dobije povjerenje građana, za ministra unutrašnjih poslova predložiti Vukotu Govedaricu.\n"Posebnu pažnju treba posvetiti mladim ljudima, koji sada bježe iz Srpske, jer ne vide svoju budućnost u njoj", kazao je Stevančević.


CFL - Sutjeska šampion CG i moguć rival Partizana! - Sportske.net\nCFL - Sutjeska šampion CG i moguć rival Partizana!\nPrvi put u istoriji postojanja fudbalski klub Sutjeska došao je do trofeja u jednoj od liga u kojima se takmičio. Ekipa iz Nikšića slavila je u poslednjem kolu Crnogorske fudbalske lige i tako "oduzela" trofej Budućnosti koja je ostala na drugoj poziciji.\nJedan od fudbalskih šampionata koji se završava kasnije u odnosu na one iz većeg dela Evrope jeste i crnogorski. Danas je u zemlji naših južnih suseda odigrano poslednje kolo Crnogorske fudbalske lige, čime je krunisan novi šampion Crne Gore.\nEkipa Sutjeske iz Nikšića došla je do titule prvi put od osamostaljenja Crne Gore ali i prvi put u svojoj dugogodišnjoj istoriji.\nTim iz Nikšića mogao je mnogo ranije da reši pitanje osvajača titule ali se kockao u prethodnim mečevima i doveo pod znak pitanja prvu poziciju u ligi. Da je Budućnost danas savladala Mornar iz Bara na svom terenu a Sutjeska bila poražena u Nikšiću, ekipa iz glavnog grada Crne Gore odbranila bi trofej.\nIpak, viđen je sasvim suprotan scenario. Budućnost je poražena od Mornara, koji je na taj način izborio baraž za opstanak u ligi, dok je Sutjeska na svom terenu pobedila Lovćen sa 2:1.\nČinjenica da je Sutjeska slavila u Crnoj Gori važna je i za navijače Partizana koji bi dvomeč sa tom ekipom mogli da gledaju sredinom jula, ukoliko žreb za kvalifikacije u LŠ dodeli šampionu Srbije ekipu iz Nikšića.\nRezultati poslednjeg kola CFL:\nSutjeska - Lovćen 2:1\nBudućnost - Mornar 0:1\nČelik - Jedinstvo 1:2\nRudar - Petrovac 2:1\nGrbalj - Zeta 1:1\nMladost - Mogren 3:1\nU kvalifikacije za LŠ ide šampion Sutjeska, Budućnost i Čelik će u kvalifikacije za LE. Iz lige je direktno ispalo Jedinstvo a Mornar i Mogren će u baraž za opstanak u ligi.\nNastavljen šampionat Crne Gore i odmah smena! Ceh platio nekadašnji Partizanov fudbaler!\n''Grof'' Božović deklasirao Rafu Beniteza - 7:0! Ali, imao je i poklon za njega


Brendovi - Vesti - Odeća - Guess - katalog, jeftina kupovina, prodaja\nNova Guess prodavnica u šoping centru Delta City\nU šoping centru Delta City danas je otvorena nova prodavnica brenda Guess. Sve kupce očekuje poklon popust od 10% na novu Guess kolekciju jesen-zima 2013/2014.\nGuess poklon torba\nZa svaku kupovinu 2 atikla iz nove kolekcije brenda Guess za sezonu jesen/zima 2014. godine na poklon dobijate Guess torbu.\nGuess, Bata, Timbeland...nova akcija sniženja cena\nU prodavnicama brendova Guess, Diesel, Timberland, Tommy Hilfiger..... počela je nova akcija popusta na kupovinu jednog ili dva artikla. Saznajte sve detalje!\nGuess, Bata...ogrebi i osvoji popust\nOgrebite i osvojite svoj popust u rasponu od 15 do 50% na svaku kupovinu u prodajnim objektima brendova Bata, Guess, Levi's, Tommy Hilfiger...\nDan zaljubljenih u prodavnicama brenda Guess\nPovodom Dana zaljubljenih, američki brend Guess jeans organizuje akciju Objects of desire. Saznajte sve detalje!\nGuess, Bata, Tommy... sniženje do 20 do 50%\nOd ponedeljka 13. januara 2014. godine u prodavnicama brendova eplay, Guess, Tommy Hilfiger, Levi’s .... počelo je sezonsko sniženje cena. Saznajte sve detalje!\nJeansomania u Ušće SC sa specijalnim popustima\nU subotu i nedelju u Ušće Sc očekuje vas Jeansomania sa specijalnim popustima na sav jeans brendova Tommy Hilfiger, Guess jeans....i još mnogo dobre zabave.\nBrend Guess by Marciano od 27 .avgusta u Beogradu\nPoznati svetski brend Guess samom centru Beograda u Knez Mihailovoj ulici otvoriće 27. avgusta novi prodajni objekta američkog brenda Marciano.


Očistite memoriju svog telefona na šest načina - Prozor-x\nHome / Tehnologija / Očistite memoriju svog telefona na šest načina\nOčistite memoriju svog telefona na šest načina\nAutor Semir Bobar datum 20/04/2017@prozorxc\nOvih nekoliko korisnih savjeta pomoćiće vam da vrlo jednostavno oslobodite prostor na telefonu ili tabletu i da uvijek imate dovoljno mjesta za čuvanje podataka.\nJedan od najlakših načina kojima ćete osloboditi nekoliko megabajta prostora je da uklonite aplikacije i igre koje vam više ne trebaju ili ih jednostavno ne koristite. U podešavanjima vašeg uređaja možete da provjerite koje aplikacije zauzimaju najviše prostora pa na temelju tih informacija možete da odlučite koje ćete eliminisati. Ako niste sigurni koje vam aplikacije ne trebaju, provjerite kada ste ih posljednji put uključili i riješite se svih onih koje niste koristili duže vrijeme.\n“Keš memorija” (engl. cache memory) brza je priručna memorija za privremeni smještaj instrukcija i podataka potrebnih procesoru koja rješava nesklad između brzine procesora i radne memorije. Ta ista memorija ponekad može da pravi probleme. Za ubrzanje i ukupno poboljšanje rada uređaja trebalo bi je povremeno očistiti.\nKorištenje MicroSD kartice kao dodatne memorije za čuvanje nije trajno rešenje, ali će svakako pomoći kod problema manjeg kapaciteta interne memorije. Kada povežete MicroSD karticu sa telefonom, sve fotografije i videozapisi mogu se direktno čuvati na karticu, a sve ostale datoteke mogu biti sačuvane upravo na MicroSD kako bi se memorija telefona oslobodila za neke druge datoteke koje su vam možda važnije.\n– See more at: http://www.avaz.ba/clanak/288106/ocistite-memoriju-svog-telefona-na-sest-nacina#sthash.FKvM21Wf.dpuf\n← Prethodni članak Google lansirao novu uslugu koja konkuriše Skypeu i Messengeru\nSlijedeći članak → Kofer Travelmate može pratiti vlasnika na aerodromima\nSNIŽENO!!! Samsung Galaxy WIN; Garancija godinu dana\nPRODATO!!!: Huawei g630 – 250 KM (NOVO)\nPRODANO: Mobiteli za samo 199 KM


Studentima Medicinskog fakulteta u Novom Sadu zabranjeno je održavanje prakse i teorijske nastave u prostorijama Kliničkog centra Vojvodine.\nZabrana je stupila na snagu u ponedeljak 21. maja, a uprava fakulteta o zabrani obaveštena je dopisima od 9. i 18. maja, koje je potpisao vršilac dužnosti direktora KC Vojvodina.\nFaklultet se na svom sajtu nastavnicima, studentima i specijalizantima obratio obaveštenjem da će pokušati da "nađu rešenje za novonastalu situaciju za koju se ne smatraju odgovornim".\nNavode da je Predlog Ugovora o saradnji sa KCV bio "neprimeren i preuranjen". U predlogu Ugovoru koji je objavljen na sajtu fakulteta stoji da se fakultet obavezuje da KCV isplati naknadu od 10.000 dinara za jednog studenta po semestru.\nGodišnja naknada po specijalizantu koji nije zaposlen u KCV bila bi 50.000 dinara, a koji je zaposlen u KCV 100.000 dinara po specijalizantu.\nUprava fakulteta navodi i da je o svemu obavešten Pokrajinski sekretarijat za visoko obrazovanje i naučnoistraživačku delatnost kao i ministar prosvete, nauke i tehnološkog razvoja Mladen Šarčević.\n"Molimo nastavnike i saradnike koji su u mogućnosti da na drugi način kompenzuju nastavu da to i učine po dogovoru sa studentskom službom", navodi se na sajtu fakulteta.\nNa sajtu je objavljen i dopis pokrajinskog sekretara za visoko obrazovanje i naučno istraživačku delatnost Zorana Miloševića upućen direktoru KC Vojvodina u kome se preporučuje da se nastavi saradnja sa Medicinskim fakultetom i da "uskraćivanje prostora za izvođenje prakticne nastave, pred sam kraj školske godine može biti samo na štetu studenata".\nHladni dani sa sobom su doneli i sneg, ali na Fruškoj gori on je poprimio neki nov, čaroban izgled koji retko koga može da ostavi ravnodušnim.\nInženjeri i ekonomisti voze autobuse\nNOVI SAD - Na mesto vozača GSP sve češće se zapošljavaju ljudi sa visokom stručnom spremom, pa Novosađane gradskim autobusima voze i ekonomisti, programeri i diplomirani inženjeri poljoprivrede.\nKikinda - Roditelji učenika četvrtog razreda OŠ „Đura Jakšić“ koji su se zbog simptoma stomačnog gripa pre vremena vratili sa Zlatibora iz škole u prirodi, ogorčeni su što im prethodna smena iz OŠ „Sveti Sava“, u kojoj su deca takođe imala povraćanje, proliv i povišenu temperaturu, nije javila za virus kako bi odložili putovanje.\nLisice umesto pauka\nSubotica - Javno komunalno preduzeće „Parking“ iz Subotice u saradnji sa Gradskom upravom od 1. novembra ukida zatvoreni sistem parkinga sa rampom kod Otvorenog univerziteta i Mlečne pijace. Na tom mestu će se parkiranje automobila plaćati kartom i SMS-om, kao i na drugim parkiralištima.\nOvaj "jugić" iz Bečeja "zaroniće" u crvenu prašinu Afrike\nBečejac Ninoslav Trajković pokušaće da iz Srbije stigne do Kejptauna, glavnog grada Južnoafričke Republike, u istom "jugiću" koji je prošao mongolsku golgotu. Za oba puta povod su bile humanitarne akcije.


Preporuka mera za ostvarivanje ravnopravnosti Predsedniku Vlade Republike Srbije • Poverenik za zaštitu ravnopravnosti\nMišljenja i preporuke Preporuke mera organima javne vlasti Preporuka mera za ostvarivanje ravnopravnosti Predsedniku Vlade Republike Srbije\nbr. 021-02-229/2014-02 datum: 8. 9. 2014\nNemanjina br. 11\nU skladu sa svojom zakonskom obavezom da, kao Poverenica za zaštitu ravnopravnosti, pratim sprovođenje zakona koji se tiču zabrane diskriminacije i preporučujem mere za ostvarivanje ravnopravnosti , ovom preporukom ukazujem na potrebu ustanovljavanja nacionalnog institucionalnog mehanizma za rodnu ravnopravnost, čije bi delovanje unapredilo sprovođenje politike rodne ravnopravnosti u Republici Srbiji.\nKao što Vam je poznato, potvrđivanjem Konvencije o eliminisanju svih oblika diskriminacije žena, Republika Srbija se obavezala da će u svim oblastima, posebno političkoj, društvenoj, ekonomskoj i kulturnoj, preduzimati sve prikladne mere, uključujući i zakonodavne, da bi obezbedile potpun razvoj i napredak žena, kako bi se garantovalo ostvarivanje i uživanje ljudskih prava i osnovnih sloboda, ravnopravno sa muškarcima. U proteklom periodu Republika Srbija je učinila značajne pomake na planu unapređivanja rodne ravnopravnosti. Usvojeni su Zakon o ravnopravnosti polova (2009), Zakon o zabrani diskriminacije (2009), kao i Nacionalna strategija za unapređenje rodne ravnopravnosti i poboljšanja položaja žena (2009), a osnovani su i institucionalni mehanizmi na nacionalnom, pokrajinskim i lokalnom nivou. Pored Saveta za ravnopravnost polova Vlade Republike Srbije, osnovana je i Uprava za rodnu ravnopravnost, kao poseban državni organ u okviru Ministarstva rada i socijalne politike. Uprkos pozitivnim pomacima, Komitet za eliminaciju diskriminacije žena, u svojim zaključnim zapažanjima o kombinovanom Drugom i trećem periodičnom izveštaju Republike Srbije u julu 2013. godine, izrazio je žaljenje što institucije i tela za unapređenje položaja žena nemaju dovoljno ljudskih resursa niti adekvatna sredstva i ovlašćenja da utiču na državnu politiku i odlučivanje. Komitet je preporučio Republici Srbiji da dodatno ojača nacionalni mehanizam, obezbeđujući mu adekvatne ljudske, tehničke i finansijske resurse, povećavajući njihovu vidljivost i efikasnost.\nSa žaljenjem konstatujem da ova preporuka Komiteta nije sprovedena, a situacija je dodatno pogoršana jer je Uprava za rodnu ravnopravnost, u čijem mandatu su bili poslovi ostvarivanja i unapređivanja rodne ravnopravnosti, prestala da postoji.\nKao što Vam je poznato, u zajedničkom saopštenju koje su dali Poverenik za zaštitu ravnopravnosti i Zaštitnik građana u aprilu 2014. godine, povodom usvajanja Zakona o ministarstvima , ukazano je na potrebu obezbeđivanja institucionalnih mehanizama za efikasno sprovođenje, praćenje i planiranje poslova državne uprave u oblasti ljudskih prava, uključujući i oblast rodne ravnopravnosti.\nSagledavajući postojeću situaciju, imajući u vidu teškoće koje prate sprovođenje politike rodne ravnopravnosti i visok nivo strukturalne, institucionalne i individualne diskriminacije kojoj su žene u Srbiji još uvek izložene, smatram neophodnim da Vlada Republike Srbije preduzme sve potrebne mere kako bi se uspostavio adekvatan institucionalni mehanizam za sprovođenje politike rodne ravnopravnosti na nacionalnom nivou. To potvrđuje i činjenica da se prema nalazima istraživanja javnog mnjenja „Odnos građana prema diskriminaciji u Srbiji”, koje je Poverenik za zaštitu ravnopravnosti sproveo krajem 2013. godine, na prvom mestu po izloženosti diskriminaciji u Srbiji nalaze upravo žene, što je ocena čak 42% ispitanika/ca. Zato je od izuzetne važnosti da u Republici Srbiji postoji adekvatan državni organ koji će pratiti primenu Zakona o ravnopravnosti polova, izrađivati i pratiti primenu nacionalnih strategija, raditi na izradi nacrta zakona i drugih propisa u ovoj oblasti, pružati stručnu i administrativni podršku radu Savetu za ravnopravnost polova Vlade Republike Srbije, sprovoditi preporuke Komiteta za eliminisanje diskriminacije žena i sarađivati sa organima autonomnih pokrajina i organima jedinica lokalne samouprave. Potreba stvaranja adekvatnog institucionalnog okvira za sprovođenje politike rodne ravnopravnosti značajna je i u procesu evropskih integracija jer je rodna ravnopravnost jedan od važnih segmenta ljudskih prava i deo je niza poglavlja koja će biti predmet pregovora.\nPostojanje državnog organa sa navedenim zaduženjima posebno je značajno imajući u vidu da se Nacionalna strategija za unapređenje rodne ravnopravnosti i poboljšanje položaja žena i Nacionalna strategija za borbu protiv rodnog i seksualno zasnovanog nasilja odnose na period do 2015. godine, te da je neophodno izraditi nova strateška dokumenta, kao i da rad stalnih radnih tela ili zaposlenih za rodnu ravnopravnost i poslove ostvarivanja jednakih mogućnosti u jedinicama lokalnih samouprava nije koordinisan niti postoji stručna podrška za njihov rad na nacionalnom nivou.\nImajući u vidu da je za proces unapređivanja rodne ravnopravnosti od posebnog značaja jačanje institucionalnog mehanizma, upućujem ovu preporuku i izražavam očekivanje da će Vlada Republike Srbije i Vi lično preduzeti sve neophodne mere kako bi se unapredio rad organa državne uprave u oblasti ravnopravnosti žena i muškaraca i nastavio rad na razvijanju politika jednakih mogućnosti.


Moskva pozvala Trampov tim na sastanak o Siriji - Sputnjik Srbija\n08:45 14.01.2017 (osveženo 13:33 14.01.2017) Preuzmite kraći link\nRusija je pozvala tim Donalda Trampa u Astanu na pregovore o Siriji, piše „Vašington post“. Prema podacima lista, poziv je stigao tokom telefonskog razgovora Trampovog savetnika sa ruskim ambasadorom u SAD.\nPoziv za učešće na sastanak u Astani za rešavanje sirijske krize Trampovoj administraciji je uručen 28. decembra. Ambasador Rusije u SAD Sergej Kosjak je pozvao Trampovog savetnika za nacionalnu bezbednost Majkla Flina, piše američki list.\nTom prilikom „odluka nije bila doneta“. Izvor lista je naveo da „u ovom trenutku nema dodatnih informacija o učešću SAD na tom sastanku“.\nRojters, pozivajući se na tri izvora upoznata sa situacijom, saopštio je da je bilo ukupno pet telefonskih razgovora između ruskog ambasadora i Flina. U Trampovom timu su potvrdili samo jedan razgovor, koji je održan 29. decembra. Izvori agencije nisu naveli ko je bio inicijator razgovora, niti o čemu se razgovaralo.\nMinistarstvo inostranih poslova ne komentariše ove informacije.\nSastanak o rešavanju sirijske krize u Astani biće održan 23. januara.